
ΤΕΥΧΟΣ ΠΡΩΤΟ Αρ. Φύλλου 137 

7 Αυγούστου 2009 


ΝΟΜΟΣ ΥΠ’ ΑΡΙΘ. 3784 

Αναθεώρηση Διατάξεων του ν. 703/1977 περί 
Ανταγωνισμού και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 

Η παράγραφος 3 του άρθρου 1 του ν. 703/1977 (ΦΕΚ 
278 Α), όπως ισχύει, αντικαθίσταται ως εξής: 

«3. Συμφωνίες, αποφάσεις και περιπτώσεις εναρμονι¬ 
σμένης πρακτικής ή κατηγορίες αυτών, που εμπίπτουν 
στην παράγραφο 1 του παρόντος άρθρου είναι εν άλω 
ή εν μέρει ισχυρές, εφόσον πληρούν αθροιστικά τις πιο 
κάτω προϋποθέσεις: 

α) συμβάλλουν, με την εύλογη συμμετοχή των κατα¬ 
ναλωτών, στην προκύπτουσα ωφέλεια, στην βελτίωση 
της παραγωγής ή της διανομής των προϊόντων ή στην 
προώθηση της τεχνικής ή οικονομικής προόδου, 

β) δεν επιβάλλουν στις οικείες επιχειρήσεις περιορι¬ 
σμούς πέραν των απολύτως αναγκαίων για την πραγ¬ 
ματοποίηση των ανωτέρω σκοπών, και 

γ) δεν παρέχουν στις επιχειρήσεις αυτές τη δυνατό¬ 
τητα καταργήσεως του ανταγωνισμού σε σημαντικό 
τμήμα της οικείας αγοράς.» 

Αρθρο 2 

Το άρθρο 2α του ν. 703/1977, όπως ισχύει, καταργείται. 

Αρθρο 3 

Το άρθρο 3 του ν. 703/1977, όπως ισχύει, αντικαθί¬ 
σταται ως εξής: 

«Άρθρο 3 Οι κατά την παράγραφο 1 του άρθρου 1 
συμφωνίες, αποφάσεις και περιπτώσεις εναρμονισμέ¬ 
νης πρακτικής και η κατ’ άρθρο 2 καταχρηστική εκμε¬ 
τάλλευση δεσπόζουσας θέσης απαγορεύονται, χωρίς 
προς τούτο να είναι απαραίτητη η προηγούμενη έκδοση 
σχετικής απόφασης.» 

Αρθρο 4 

1. Η παράγραφος 3 του άρθρου 4α του ν. 703/1977, 
όπως ισχύει, αντικαθίσταται ως εξής: 

«3. Με απόφαση της Επιτροπής Ανταγωνισμού, καθο¬ 
ρίζεται κάθε θέμα σχετικό με τη γνωστοποίηση, η οποία 


σε κάθε περίπτωση αφορά αποκλειστικά την ταυτότητα 
των επιχειρήσεων που συμμετείχαν στη συγκέντρωση, 
το χρόνο που ολοκληρώθηκε η συγκέντρωση, τις σχε¬ 
τικές αγορές και τους κύκλους εργασιών, σύμφωνα με 
την παράγραφο 1 του παρόντος άρθρου.» 

2. Στο άρθρο 4α του ν. 703/1977, όπως ισχύει, προστί¬ 
θεται παράγραφος 5, η οποία έχει ως εξής: 

«5. Με κοινή απόφαση των Υπουργών Οικονομίας και 
Οικονομικών και Ανάπτυξης, μετά από εισήγηση της 
Ολομέλειας της Επιτροπής Ανταγωνισμού, μπορεί να 
τροποποιούνται τα κατώτατα όρια και τα κριτήρια που 
προβλέπονται στην παράγραφο 1 του παρόντος άρθρου 
ή να περιορίζεται η εφαρμογή του παρόντος άρθρου 
σε συγκεκριμένους κλάδους της οικονομίας. Η εισήγηση 
της Επιτροπής Ανταγωνισμού βασίζεται σε στατιστικά 
στοιχεία, τα οποία συγκεντρώνει αυτή κάθε τριετία και 
αφορούν την εφαρμογή του παρόντος άρθρου και την 
κατάσταση του ανταγωνισμού κατά την προηγούμενη 
τριετία.» 

Άρθρο 5 

1. Η παράγραφος 2 του άρθρου 4β του ν. 703/1977, 
όπως ισχύει, αντικαθίσταται ως εξής: 

«2. Η προθεσμία των δέκα (10) εργάσιμων ημερών αρχί¬ 
ζει από την επέλευση της πρώτης από τις πράξεις, που 
αναφέρονται στην προηγούμενη παράγραφο.» 

2. Μετά το πρώτο εδάφιο της παραγράφου 6 του 
άρθρου 4β του ν. 703/1977, όπως ισχύει, προστίθενται 
εδάφια, τα οποία έχουν ως εξής: 

«Το κείμενο της δημοσίευσης κοινοποιείται αμέσως 
στην Επιτροπή Ανταγωνισμού και δημοσιεύεται στο δι- 
κτυακό τόπο που διατηρεί η Επιτροπή Ανταγωνισμού. 
Οποιοσδήποτε ενδιαφερόμενος μπορεί να υποβάλλει 
παρατηρήσεις ή να παρέχει στοιχεία επί της γνωστο¬ 
ποιούμενης συγκέντρωσης. Η Επιτροπή Ανταγωνισμού 
λαμβάνει υπόψη το εύλογο έννομο συμφέρον των επι¬ 
χειρήσεων που συμμετέχουν στη συγκέντρωση, για δι¬ 
ατήρηση του επιχειρηματικού απορρήτου.» 

3. Στο άρθρο 4β του ν. 703/1977, όπως ισχύει, προστί¬ 
θεται παράγραφος 7, η οποία έχει ως εξής: 

«7. Με κοινή απόφαση των Υπουργών Οικονομίας και 
Οικονομικών και Ανάπτυξης, μετά από εισήγηση της 
Ολομέλειας της Επιτροπής Ανταγωνισμού, μπορεί να 
τροποποιούνται τα κατώτατα όρια και τα κριτήρια που 
προβλέπονται στην παράγραφο 1 του παρόντος άρθρου 

ή να περιορίζεται η εφαρμογή του παρόντος άρθρου 
σε συγκεκριμένους κλάδους της οικονομίας. Η εισήγηση 
της Επιτροπής Ανταγωνισμού βασίζεται σε στατιστικά 
στοιχεία τα οποία συγκεντρώνει αυτή κάθε τριετία και 
αφορούν την εφαρμογή του παρόντος άρθρου και την 
κατάσταση του ανταγωνισμού κατά την προηγούμενη 
τριετία.» 

Άρθρο 6 

Οι παράγραφοι 1 και 2 του άρθρου 4γ του ν. 703/1977, 
όπως ισχύει, αντικαθίστανται ως εξής: 

«1. Με απόφαση της Επιτροπής Ανταγωνισμού απαγο¬ 
ρεύεται κάθε συγκέντρωση επιχειρήσεων, που υπόκειται 
σε προηγούμενη γνωστοποίηση και η οποία μπορεί να 
περιορίσει σημαντικά τον ανταγωνισμό στην εθνική αγο¬ 
ρά ή σε ένα σημαντικό σε συνάρτηση με τα χαρακτηρι¬ 
στικά των προϊόντων ή των υπηρεσιών τμήμα της και 
ιδίως με τη δημιουργία ή ενίσχυση δεσπόζουσας θέσης. 
Με απόφαση της Επιτροπής Ανταγωνισμού απαγορεύ¬ 
εται επίσης κάθε συγκέντρωση επιχειρήσεων κατά την 
παράγραφο 5 του άρθρου 4, εφόσον περιλαμβάνει δια¬ 
τάξεις που εμπίπτουν στην παράγραφο 1 του άρθρου 1 
του παρόντος νόμου, χωρίς να πληρούνται οι προϋπο¬ 
θέσεις της παραγράφου 3 του άρθρου 1 αυτού. 

2. Για την εκτίμηση της δυνατότητας μιας συγκέντρω¬ 
σης να περιορίσει σημαντικά τον ανταγωνισμό υπό την 
έννοια της παραγράφου 1 του παρόντος άρθρου, λαμβά- 
νονται υπόψη ιδιαίτερα η διάρθρωση όλων των σχετικών 
αγορών, ο πραγματικός ή δυνητικός ανταγωνισμός εκ 
μέρους επιχειρήσεων εγκατεστημένων εντός ή εκτός 
Ελλάδας, η ύπαρξη νομικών ή πραγματικών εμποδίων 
εισόδου στην αγορά, η θέση των ενδιαφερομένων επι¬ 
χειρήσεων στην αγορά και η χρηματοδοτική και οι¬ 
κονομική δύναμη τους, οι δυνατότητες επιλογής των 
προμηθευτών και των χρηστών από τις επιχειρήσεις και 
από άλλες ανταγωνιστικές ή δυνητικά ανταγωνιστικές 
επιχειρήσεις, η πρόσβαση τους στις πηγές εφοδιασμού 
ή στις αγορές διάθεσης των προϊόντων, η εξέλιξη της 
προσφοράς και της ζήτησης των οικείων αγαθών και 
υπηρεσιών, τα συμφέροντα των ενδιάμεσων και τελικών 
καταναλωτών και η συμβολή στην εξέλιξη της τεχνικής 
και οικονομικής προόδου, υπό τον όρο ότι η εξέλιξη 
αυτή είναι προς το συμφέρον των καταναλωτών και δεν 
αποτελεί εμπόδιο για τον ανταγωνισμό. Η αξιολόγηση 
της ύπαρξης ή μη συντονισμού, που αντίκειται στην 
παράγραφο 1 του άρθρου 1, χωρίς να εμπίπτει στην 
παράγραφο 3 του άρθρου 1 του παρόντος νόμου, μεταξύ 
επιχειρήσεων που συμμετέχουν σε συγκέντρωση κατά 
την παράγραφο 5 του άρθρου 4, γίνεται με βάση τα 
κριτήρια της αυτής παραγράφου 5.» 

Αρθρο 7 

1. Στο τέλος της παραγράφου 4 του άρθρου 4δ του ν. 
703/1977 όπως ισχύει, προστίθενται τα εξής εδάφια: 

«Από τη γνωστοποίηση στις συμμετέχουσες επιχει¬ 
ρήσεις της έναρξης διαδικασίας πλήρους διερεύνησης, 
οι συμμετέχουσες επιχειρήσεις μπορούν από κοινού 
να προβαίνουν σε τροποποιήσεις στη συγκέντρωση, 
ώστε να μην προκαλούν σοβαρές αμφιβολίες ως προς 
το συμβατό αυτής με τις απαιτήσεις λειτουργίας του 
ανταγωνισμού στις επί μέρους αγορές στις οποίες αφο¬ 
ρά και να τις κοινοποιούν στην Επιτροπή Ανταγωνισμού. 


Οι τροποποιήσεις και η γνωστοποίηση τους στην Επι¬ 
τροπή Ανταγωνισμού, μπορεί να γίνονται σε δεκαπέντε 
(15) ημέρες από την ενημέρωση των συμμετεχουσών 
επιχειρήσεων.» 

2. Η παράγραφος 6 του άρθρου 4δ του ν. 703/1977, 
όπως ισχύει, αντικαθίσταται ως εξής: 

«6. Με απόφαση της Επιτροπής Ανταγωνισμού, η 
οποία εκδίδεται μέσα σε ενενήντα (90) ημέρες από 
τη γνωστοποίηση της συγκέντρωσης, απαγορεύεται 
η συγκέντρωση σε περίπτωση που δεν πληρούνται οι 
προϋποθέσεις της παραγράφου 1 του άρθρου 4γ. Σε 
κάθε άλλη περίπτωση, η Επιτροπή Ανταγωνισμού επι¬ 
τρέπει τη συγκέντρωση. Η πάροδος της προθεσμίας των 
ενενήντα (90) ημερών, χωρίς την έκδοση απορριπτικής 
απόφασης, θεωρείται ως έγκριση της συγκέντρωσης εκ 
μέρους της Επιτροπής Ανταγωνισμού, η οποία εκδίδει 
υποχρεωτικώς τη σχετική διαπιστωτική πράξη.» 

3. Η παράγραφος 8 του άρθρου 4δ του ν. 703/1977, 
όπως ισχύει, αντικαθίσταται ως εξής: 

«8. Η Επιτροπή Ανταγωνισμού μπορεί να εγκρίνει συ¬ 
γκέντρωση, με την απόφαση της παραγράφου 6, με 
όρους και προϋποθέσεις που η ίδια επιβάλλει, προ- 
κειμένου να καταστεί η συγκέντρωση συμβατή με την 
παράγραφο 1 του άρθρου 4γ ή να εξασφαλίζεται η 
συμμόρφωση των συμμετεχουσών επιχειρήσεων στις 
τροποποιήσεις της συγκέντρωσης που έγιναν από αυ¬ 
τές, ώστε να καταστεί η συγκέντρωση συμβατή με την 
παράγραφο 1 του άρθρου 4γ. Η Επιτροπή Ανταγωνισμού 
μπορεί με την απόφαση του προηγούμενου εδαφίου να 
απειλήσει κατά των συμμετεχουσών επιχειρήσεων πρό¬ 
στιμο σε περίπτωση μη συμμόρφωσης αυτών προς τους 
όρους ή προϋποθέσεις που επιβλήθηκαν από την Επι¬ 
τροπή Ανταγωνισμού ή στις αλλαγές στη συγκέντρωση 
που αυτές πραγματοποίησαν. Το κατά το προηγούμενο 
εδάφιο πρόστιμο μπορεί να ανέρχεται μέχρι ποσοστού 
δέκα τοις εκατό (10%) του συνολικού κύκλου εργασιών 
των συμμετεχουσών επιχειρήσεων, όπως αυτός ορίζεται 
στο άρθρο 4στ. Η Επιτροπή Ανταγωνισμού μπορεί με 
απόφαση της να θεωρήσει ότι κατέπεσε το πρόστιμο, 
εφόσον βεβαιώνεται η μη συμμόρφωση των συμμετε¬ 
χουσών επιχειρήσεων στους όρους ή προϋποθέσεις 
που επιβλήθηκαν ή στις αλλαγές στη συγκέντρωση τις 
οποίες οι ίδιες οι επιχειρήσεις πραγματοποίησαν. Σε 
περίπτωση που οι συμμετέχουσες επιχειρήσεις εξα¬ 
κολουθούν να μη συμμορφώνονται, εφαρμόζονται οι 
διατάξεις της παραγράφου 4 του άρθρου 4ε του πα¬ 
ρόντος νόμου.» 

Αρθρο 8 

1. Η παράγραφος 5 του άρθρου 4ε του ν. 703/1977, 
όπως ισχύει, αντικαθίσταται ως εξής: 

«5. Η Επιτροπή μπορεί να λαμβάνει προσωρινά μέτρα 
κατάλληλα για την αποκατάσταση ή τη διατήρηση συν¬ 
θηκών αποτελεσματικού ανταγωνισμού στην περίπτωση 
που μια συγκέντρωση: 

α) έχει πραγματοποιηθεί κατά παράβαση της παρα¬ 
γράφου 1 του παρόντος άρθρου και δεν έχει ακόμα 
ληφθεί απόφαση, σύμφωνα με την παράγραφο 1 του 
άρθρου 4γ, 

β) έχει πραγματοποιηθεί κατά παράβαση ενός όρου ή 
προϋπόθεσης που έχει επιβληθεί στις συμμετέχουσες 
επιχειρήσεις με την απόφαση που προβλέπεται στην 
παράγραφο 6 του άρθρου 4δ, 

γ) έχει πραγματοποιηθεί κατά παράβαση της παρα¬ 
γράφου 1 του παρόντος άρθρου, αν και με την απόφαση 
της παραγράφου 1 του άρθρου 4γ κρίνεται ότι περιορί¬ 
ζει σημαντικά τον ανταγωνισμό στην εθνική αγορά ή σε 
ένα σημαντικό σε συνάρτηση με τα χαρακτηριστικά των 
προϊόντων ή των υπηρεσιών τμήμα της και ιδίως με τη 
δημιουργία ή ενίσχυση δεσπόζουσας θέσης.» 

2. Η παράγραφος 6 του άρθρου 4ε του ν. 703/1977, 
όπως ισχύει, αντικαθίσταται ως εξής: 

«6. Το κύρος των δικαιοπραξιών που καταρτίζονται 
κατά παράβαση της παραγράφου 1 εξαρτάται από την 
απόφαση που εκδίδεται κατ’ εφαρμογή των παραγρά¬ 
φων 2, 3 και 6 του άρθρου 4δ ή κατ’ εφαρμογή της 
παραγράφου 4 του παρόντος άρθρου.» 

Άρθρο 9 

Η παράγραφος 6 του άρθρου 5 του ν. 703/1977, όπως 
ισχύει, καταργείται. Οι παράγραφοι 7, 8, 9, 10, 11 και 
12 αναριθμούνται σε 6, 7, 8, 9,10 και 11 αντίστοιχα και 
αντικαθίστανται ως εξής: 

«6. Το αργότερο μέσα σε δύο (2) έτη από την έκδο¬ 
ση της απόφασης κατά την παράγραφο 5, η Επιτροπή 
Ανταγωνισμού οφείλει να κινήσει τη διαδικασία εξέτα¬ 
σης του σχετικού κλάδου της οικονομίας και να αξιο¬ 
λογήσει κατά πόσον έχουν αποκατασταθεί οι συνθήκες 
αποτελεσματικού ανταγωνισμού ή κατά πόσον είναι 
αναγκαίο να τροποποιηθούν τα μέτρα τα οποία έχει 
λάβει και να επιβληθούν μέτρα ελαφρύτερα ή βαρύτε¬ 
ρα, κατά περίπτωση. Για το σκοπό αυτόν ακολουθείται 
η διαδικασία των παραγράφων 1 έως 5 του παρόντος 
άρθρου. Σε κάθε περίπτωση ο Υπουργός Ανάπτυξης 
μπορεί να υποβάλει σχετικό αίτημα στην Επιτροπή 
Ανταγωνισμού, πριν από τη συμπλήρωση των δύο (2) 
ετών και πάντως τουλάχιστο ένα (1) έτος από την έκδο¬ 
ση της απόφασης κατά την παράγραφο 5, εφόσον κρίνει 
ότι έχουν αποκατασταθεί οι συνθήκες αποτελεσματικού 
ανταγωνισμού ή ότι είναι αναγκαίο να τροποποιηθούν 
τα μέτρα τα οποία έχει λάβει και να επιβληθούν μέτρα 
ελαφρύτερα ή βαρύτερα, κατά περίπτωση. 

7. Οι αποφάσεις που εκδίδονται σύμφωνα με τις πα¬ 
ραγράφους 5 και 6 προσβάλλονται με αίτηση ακύρωσης 
ενώπιον του Συμβουλίου της Επικράτειας, από όποιον 
έχει έννομο συμφέρον. 

8. Γ ια την εφαρμογή του παρόντος άρθρου, η Επι¬ 
τροπή Ανταγωνισμού αποφασίζει σε Ολομέλεια. Για τη 
συλλογή των αναγκαίων στοιχείων εφαρμόζονται οι δια¬ 
τάξεις των άρθρων 25, 26 και 27 του παρόντος νόμου. 

9. Σε κάθε επιχείρηση, η οποία δεν εφαρμόζει τις 
αποφάσεις που εκδίδονται σύμφωνα με τις παραγρά¬ 
φους 5 και 6, επιβάλλεται, με απόφαση της Επιτροπής 
Ανταγωνισμού, σύμφωνα με το άρθρο 9, πρόστιμο του¬ 
λάχιστον δεκαπέντε χιλιάδων (15.000) ευρώ, που μπορεί 
να ανέλθει μέχρι ποσό ίσο με το δεκαπέντε τοις εκατό 
(15%) του ετήσιου κύκλου εργασιών της επιχείρησης, 
που υπολογίζεται σύμφωνα με το άρθρο 4στ του πα¬ 
ρόντος νόμου. 

10. Με απόφαση του Υπουργού Ανάπτυξης, η οποία 
εκδίδεται ύστερα από σύμφωνη γνώμη της Επιτροπής 
Ανταγωνισμού, ρυθμίζονται τα θέματα, που αφορούν 
στη δημόσια διαβούλευση, στις ελάχιστες προϋποθέσεις 
δημοσιότητας και στο περιεχόμενο αυτής, στη διαδικα¬ 
σία, καθώς και κάθε άλλη σχετική λεπτομέρεια. 


11. Αν, από τη διαδικασία της έρευνας και της διαβού- 
λευσης κατά τις διατάξεις του άρθρου αυτού, προκύψει 
ότι συντρέχουν οι προϋποθέσεις εφαρμογής των άρ¬ 
θρων 81 και 82 της Συνθήκης της Ευρωπαϊκής Κοινότη¬ 
τας, εφαρμόζονται οι διατάξεις του Κανονισμού (Ε.Κ.) 
αριθ. 1/2003 του Συμβουλίου της 16ης Δεκεμβρίου 2002 
(1-1/4.1.2003) και κατά περίπτωση οι διατάξεις του άρ¬ 
θρου αυτού που είναι σχετικές με τα προαναφερόμενα 
άρθρα της Συνθήκης της Ευρωπαϊκής Κοινότητας και οι 
διατάξεις των άρθρων 1, 2, 4, 4α, 4β, 4γ, 4δ, 4ε και 4στ 
του παρόντος νόμου.» 

Άρθρο 10 

Η παράγραφος 4 του άρθρου 6 του ν. 703/1977, όπως 
ισχύει, καταργείται. 

Αρθρο 11 

Θέματα Επιτροπής Ανταγωνισμού 

1. Στο τέλος της παραγράφου 1 του άρθρου 8 του 
ν. 703/1977, όπως ισχύει, προστίθεται εδάφιο το οποίο 
έχει ως εξής: 

«Για την Επιτροπή Ανταγωνισμού εφαρμόζεται ανα- 
λόγως το τελευταίο εδάφιο της παραγράφου 1 του 
άρθρου 2 του ν. 3051/2002 (ΦΕΚ 220 Α’).» 

2. Οι παράγραφοι 3 έως και 20 του άρθρου 8 του ν. 
703/1977, όπως ισχύει, αντικαθίστανται και προστίθενται 
παράγραφοι 21 έως και 25, ως εξής: 

«3. Η Επιτροπή Ανταγωνισμού συγκροτείται από εν¬ 
νέα τακτικά μέλη, από τα οποία ένα είναι ο Πρόεδρος 
και τέσσερις Εισηγητές και απαρτίζεται από πρόσωπα 
αναγνωρισμένου κύρους, που διακρίνονται για την επι¬ 
στημονική τους κατάρτιση και την επαγγελματική τους 
ικανότητα στο νομικό και οικονομικό τομέα. Ο Πρόε¬ 
δρος, και οι Εισηγητές, είναι δημόσιοι λειτουργοί πλή¬ 
ρους και αποκλειστικής απασχόλησης και τελούν, κατά 
το χρόνο που κατέχουν τη θέση τους, σε αναστολή της 
επαγγελματικής τους δραστηριότητας. Αν ο Πρόεδρος ή 
οι Εισηγητές είναι μέλη ΔΕΠ ΑΕΙ τότε, σε σχέση με την 
αναστολή ασκήσεως των καθηκόντων τους ως μελών 
ΔΕΠ ΑΕΙ, εφαρμόζονται οι διατάξεις των παραγράφων 
1, 2, 3 και 4 του άρθρου 5 του ν. 2530/1997 (ΦΕΚ 218 
Α). Επιπλέον των τακτικών μελών ορίζονται και πέντε 
αναπληρωματικά μέλη τα οποία πρέπει να έχουν τα ίδια 
προσόντα με τα τακτικά μέλη και τα οποία αναπληρώ¬ 
νουν, οποιοδήποτε τακτικό μέλος, εκτός του Προέδρου 
και των Εισηγητών, σε περίπτωση που αυτό είναι απόν, 
κωλυόμενο ή ελλείπον. Τον Πρόεδρο κωλυόμενο, απάντα 
ή ελλείποντα αναπληρώνει ο κατά διορισμόν αρχαιότε¬ 
ρος των Εισηγητών. Εισηγητή κωλυόμενο ή ελλείποντα 
αναπληρώνει άλλος εκ των Εισηγητών. 

4. Ο Πρόεδρος της Επιτροπής Ανταγωνισμού επιλέγε¬ 
ται και διορίζεται από το Υπουργικό Συμβούλιο, ύστερα 
από πρόταση του Υπουργού Ανάπτυξης και γνώμη της 
Επιτροπής Θεσμών και Διαφάνειας της Βουλής. Οι τέσ¬ 
σερις Εισηγητές επιλέγονται και διορίζονται από τον 
Υπουργό Ανάπτυξης, ύστερα από γνώμη της Επιτροπής 
Θεσμών και Διαφάνειας της Βουλής. Τα λοιπά μέλη της 
Επιτροπής Ανταγωνισμού, τακτικά και αναπληρωματικά, 
διορίζονται με απόφαση του Υπουργού Ανάπτυξης. Η 
θητεία του Προέδρου και των μελών της Επιτροπής 
Ανταγωνισμού, τακτικών και αναπληρωματικών, είναι 
τριετής και μπορεί να ανανεωθεί μόνο για μία επιπλέον 
θητεία. 

5. Κατά τη διάρκεια της θητείας τους, τα τακτικά 
μέλη της Επιτροπής Ανταγωνισμού τα οποία δεν είναι 
πλήρους και αποκλειστικής απασχόλησης, καθώς και 
τα αναπληρωματικά μέλη, δεν επιτρέπεται να ασκούν 
οποιοδήποτε έμμισθο ή άμισθο δημόσιο λειτούργημα 
ή κάθε άλλη επαγγελματική δραστηριότητα επιχειρη¬ 
ματική ή μη, που δεν συμβιβάζονται με την ιδιότητα και 
τα καθήκοντα του μέλους της Επιτροπής Ανταγωνι¬ 
σμού. Δεν συνιστά ασυμβίβαστο για μέλη της Επιτροπής 
Ανταγωνισμού, τακτικά και αναπληρωματικά, η άσκηση 
καθηκόντων μέλους ΔΕΠ ΑΕΙ με καθεστώς πλήρους ή 
μερικής απασχόλησης. Τα τακτικά μέλη τα οποία δεν 
είναι πλήρους και αποκλειστικής απασχόλησης, καθώς 
και τα αναπληρωματικά μέλη υποχρεούνται να ενημε¬ 
ρώνουν τον Πρόεδρο για τυχόν ανάληψη οποιουδήποτε 
άλλου λειτουργήματος ή επαγγελματικής δραστηριό¬ 
τητας. Για την ύπαρξη ή μη ασυμβιβάστου αποφασίζει 
η Επιτροπή Ανταγωνισμού σε Ολομέλεια. Τα μέλη ή οι 
αναπληρωτές, για τα οποία προκύπτει ζήτημα ασυμβι¬ 
βάστου απέχουν από τις συνεδριάσεις κατά τις οποί¬ 
ες λαμβάνεται η σχετική απόφαση. Η απόφαση πρέπει 
να είναι αιτιολογημένη, κοινοποιείται αμελλητί στον 
Υπουργό Ανάπτυξης και δημοσιεύεται, όπως ορίζεται 
στον παρόντα νόμο. Ο Υπουργός Ανάπτυξης μπορεί, με 
αιτιολογημένη απόφαση του, η οποία εκδίδεται μέσα 
σε αποκλειστική προθεσμία επτά (7) ημερών από την 
κοινοποίηση της απόφασης της Επιτροπής Ανταγωνι¬ 
σμού, να αναπέμψει σε αυτήν την υπόθεση, για λόγους 
νομιμότητας. Στην περίπτωση αυτή, η απόφαση που 
λαμβάνεται από την Επιτροπή Ανταγωνισμού είναι ορι¬ 
στική και υποχρεωτικώς εκτελεστή. 

6. Σε περίπτωση που λήξει πρόωρα η θητεία του 
Προέδρου ή μέλους, τακτικού ή αναπληρωματικού, της 
Επιτροπής Ανταγωνισμού για οποιονδήποτε λόγο, στην 
κενή θέση διορίζεται νέος Πρόεδρος, ή νέο μέλος αντί¬ 
στοιχα, για το υπόλοιπο της θητείας του αποχωρούντος. 
Δεν μπορούν να ορισθούν μέλη της Επιτροπής Ανταγω¬ 
νισμού, τα πρόσωπα που έχουν εκπέσει από την ιδιό¬ 
τητα του μέλους αυτής για τους λόγους που ορίζονται 
στο νόμο αυτόν. Η διάταξη του τελευταίου εδαφίου της 
παραγράφου 2 του άρθρου 3 του ν. 3051/2002 εφαρμό¬ 
ζεται και για τον Πρόεδρο και τα μέλη της Επιτροπής 
Ανταγωνισμού. 

7. Ο Πρόεδρος εισάγει ενώπιον της Επιτροπής Αντα¬ 
γωνισμού όλες τις υποθέσεις. Με την εισαγωγή της 
κάθε υπόθεσης που αφορά περιπτώσεις των άρθρων 1, 
2 και 5, η Ολομέλεια της Επιτροπής Ανταγωνισμού, μετά 
από εισήγηση της Γενικής Διεύθυνσης Ανταγωνισμού, 
ερευνά αν μία υπόθεση πρέπει να εξετασθεί κατά προ¬ 
τεραιότητα. Για τη λήψη απόφασης λαμβάνονται υπόψη 
οι διατάξεις του παρόντος και η εκτιμώμενη επίδραση 
της εξεταζόμενης καταγγελίας, αίτησης, γνωστοποίη¬ 
σης ή έρευνας στη λειτουργία του αποτελεσματικού 
ανταγωνισμού. 

8. Κάθε υπόθεση που αφορά περιπτώσεις των άρθρων 
1, 2, 4 επ. και 5, ανατίθεται με τη σειρά προτεραιότητας 
που ορίζεται στην παράγραφο 7 του παρόντος άρθρου 
άμεσα μετά από κλήρωση από την Ολομέλεια της Επι¬ 
τροπής Ανταγωνισμού σε έναν από τους Εισηγητές. 
Κατ’ εξαίρεση, στην περίπτωση της παραγράφου 3 του 
άρθρου 4δ ο Πρόεδρος της Επιτροπής Ανταγωνισμού 
ασκεί χρέη εισηγητή. Σε περίπτωση που η υπόθεση 
εισάγεται σύμφωνα με τον παρόντα νόμο σε τμήμα, με 


την ίδια απόφαση της Ολομέλειας ορίζονται, μετά από 
κλήρωση, τα τακτικά μέλη της Επιτροπής πλην των 
Εισηγητών, που θα απαρτίσουν τη σύνθεση του τμήμα¬ 
τος που θα αναλάβει την υπόθεση. Με σύμφωνη γνώμη 
του Προέδρου, η Ολομέλεια της Επιτροπής μπορεί να 
αναθέτει την προεδρία ενός τμήματος σε άλλο μέλος 
από τα τακτικά μέλη, εκτός του Εισηγητή. Ο Εισηγητής, 
στον οποίο ανατίθεται υπόθεση, συνεπικουρείται από 
υπαλλήλους της Γ ενικής Διεύθυνσης Ανταγωνισμού που 
ορίζονται από τον Γ ενικό Διευθυντή μετά από πρόταση 
του αρμόδιου κατά περίπτωση Διευθυντή της Γ ενικής 
Διεύθυνσης Ανταγωνισμού κατά το άρθρο 8δ του παρό¬ 
ντος νόμου. Ο αριθμός των υπαλλήλων της Γ ενικής Δι¬ 
εύθυνσης Ανταγωνισμού, που ορίζεται κατά περίπτωση, 
εξαρτάται από τη σοβαρότητα της υπόθεσης, αλλά δεν 
υπερβαίνει τους πέντε. Η εισήγηση πρέπει να κατατεθεί 
στην Ολομέλεια ή στο αντίστοιχο τμήμα, κατά περίπτω¬ 
ση, εντός ενενήντα (90) ημερών από την ανάθεση της, 
εκτός αν προβλέπεται διαφορετικά σε άλλη διάταξη του 
παρόντος νόμου. Η προθεσμία αυτή μπορεί να παρατεί- 
νεται από τον Πρόεδρο της Επιτροπής Ανταγωνισμού, 
μετά από αίτημα του Εισηγητή, για χρόνο ο οποίος δεν 
υπερβαίνει τις τριάντα (30) ημέρες. Στην περίπτωση 
της παραγράφου 4 του άρθρου 4δ του παρόντος νό¬ 
μου, η εισήγηση πρέπει να κατατίθεται στην Επιτροπή 
Ανταγωνισμού εντός σαράντα πέντε (45) ημερών από 
τη γνωστοποίηση της υπό εξέταση συγκέντρωσης και 
η προθεσμία αυτή μπορεί να παρατείνεται από τον 
Πρόεδρο της Επιτροπής Ανταγωνισμού μετά από αίτημα 
του Εισηγητή για χρόνο ο οποίος δεν υπερβαίνει τις 
δεκαπέντε (15) ημέρες. Κάθε απόφαση της Επιτροπής 
Ανταγωνισμού λαμβάνεται εντός έξι (6) μηνών από την 
ανάθεση της σχετικής υπόθεσης σύμφωνα με την πα¬ 
ρούσα παράγραφο, εκτός αν προβλέπεται διαφορετικά 
σε άλλη διάταξη του νόμου. Σε εξαιρετικές περιπτώ¬ 
σεις, και όταν η υπόθεση χρήζει περαιτέρω έρευνας, 
η Επιτροπή Ανταγωνισμού μπορεί να παρατείνει την 
προθεσμία αυτή, το ανώτερο, μέχρι δύο (2) μήνες. 

9. Οι υποθέσεις που αφορούν την εφαρμογή των άρ¬ 
θρων 1, 2, 4 επ. αν δεν προβλέπεται διαφορετικά στον 
παρόντα νόμο, εισάγονται υποχρεωτικά σε τριμελή τμή¬ 
ματα, εκτός από τις υποθέσεις μείζονος σημασίας που 
εισάγονται με απόφαση της Επιτροπής Ανταγωνισμού 
στην Ολομέλεια. Στις λοιπές περιπτώσεις, οι υποθέσεις 
εισάγονται απευθείας στην Ολομέλεια της Επιτροπής 
Ανταγωνισμού. 

10. Η Επιτροπή Ανταγωνισμού συνεδριάζει νόμιμα σε 
Ολομέλεια, εφόσον μετέχουν στη συνεδρίαση ο Πρόε¬ 
δρος, ο Εισηγητής και τρία τουλάχιστον μέλη, τακτικά 
ή αναπληρωματικά, αποφασίζει δε κατά πλειοψηφία 
των παρόντων. Σε περίπτωση ισοψηφίας υπερισχύει 
η ψήφος του Προέδρου ή του Προεδρεύοντος κατά 
περίπτωση. Τα Τμήματα της Επιτροπής Ανταγωνισμού 
συνεδριάζουν νόμιμα, εφ’ όσον μετέχουν στη συνεδρία¬ 
ση ο προεδρεύων, ο Εισηγητής και ένα επιπλέον τακτικό 
ή αναπληρωματικό μέλος. Τόσο στην Ολομέλεια όσο και 
σε κάθε τμήμα, συμμετέχουν, χωρίς ψήφο, οι υπάλληλοι 
της Γ ενικής Διεύθυνσης Ανταγωνισμού που συνεπικου¬ 
ρούν τον Εισηγητή και ο Γραμματέας της Ολομέλειας 
ή του Τμήματος που ορίζεται κατά περίπτωση από τον 
Πρόεδρο της Επιτροπής Ανταγωνισμού με τον αναπλη¬ 
ρωτή του και προέρχεται από τους υπαλλήλους της 
Γ ενικής Διεύθυνσης Ανταγωνισμού που απαρτίζουν το 
Γ ραφείο Προέδρου. 

11. Αν για οποιονδήποτε λόγο δεν είναι δυνατή, ούτε με 
αναπλήρωση, η νόμιμη συγκρότηση τμήματος στο οποίο 
έχει εισαχθεί υπόθεση ή για σπουδαίο λόγο καθίσταται 
αδύνατη η λειτουργία του, η Ολομέλεια της Επιτροπής 
Ανταγωνισμού αναλαμβάνει την υπόθεση ή την αναθέτει 
σε άλλο τμήμα που ορίζει με απόφαση της σύμφωνα 
με τις διατάξεις του παρόντος νόμου. Στην περίπτωση 
αυτή, και με εξαίρεση την παράγραφο 6 του άρθρου 4δ, 
οι προβλεπόμενες στο νόμο προθεσμίες υπολογίζονται 
εκ νέου. Μέλη της Επιτροπής Ανταγωνισμού τα οποία 
απουσιάζουν χωρίς σπουδαίο λόγο για τρεις συνεχό¬ 
μενες συνεδριάσεις είτε πρόκειται για συνεδριάσεις 
τμήματος στο οποίο μετέχουν ή της Ολομέλειας, εκ¬ 
πίπτουν αυτοδίκαια από την ιδιότητα τους. Η έκπτωση 
διαπιστώνεται με σχετική απόφαση του Προέδρου της 
Επιτροπής Ανταγωνισμού. 

12. Κατά την ενώπιον της Επιτροπής Ανταγωνισμού 
συζήτηση επί των αιτήσεων και των καταγγελιών που 
υποβάλλονται σύμφωνα με τον παρόντα νόμο, μπορούν 
να παρίστανται αυτοπροσώπως ή μετά ή δια πληρε¬ 
ξουσίου δικηγόρου αυτοί που υπέβαλαν αίτηση ή κα¬ 
ταγγελία, οι οποίοι καλούνται προς τούτο τριάντα (30) 
ημέρες πριν από τη συζήτηση, όπως και οι επιχειρήσεις 
και ενώσεις επιχειρήσεων κατά των οποίων κινήθηκε 
η ενώπιον της Επιτροπής Ανταγωνισμού διαδικασία. Η 
προθεσμία κλήτευσης στις περιπτώσεις των άρθρων 4δ 
και 4ε δεν μπορεί να είναι μικρότερη των δεκαπέντε (15) 
ημερών. Τα κλητευόμενα μέρη δύνανται να παραιτούνται 
των προθεσμιών ή να ζητούν τη σύντμηση τους. Σε 
περίπτωση περισσοτέρων κλητευομένων μερών απαι¬ 
τείται παραίτηση από τη νόμιμη προθεσμία ή αίτηση 
σύντμησης από όλα τα μέρη. Σε περίπτωση παράλειψης, 
μη προσήκουσας ή μη εμπρόθεσμης κλήτευσης, αυτός 
που δεν παρέστη στη συζήτηση δικαιούται να υποβάλει 
αίτηση επανασυζήτησης ενώπιον της Επιτροπής Αντα¬ 
γωνισμού μέσα σε προθεσμία δεκαπέντε (15) ημερών 
από την ημερομηνία κοινοποίησης της απόφασης. 

13. Καθ’ όλη τη διάρκεια της διαδικασίας ενώπιον της 
Ολομέλειας ή τμήματος της Επιτροπής Ανταγωνισμού 
και ιδίως για την εξέταση μαρτύρων, τηρούνται πρα¬ 
κτικά με ηλεκτρονικά μέσα. Τα απομαγνητοφωνημένα 
πρακτικά παραδίδονται, με επιμέλεια της Γενικής Διεύ¬ 
θυνσης Ανταγωνισμού, στα μέρη εντός δέκα (10) ημε¬ 
ρών μετά το πέρας της ενώπιον της Επιτροπής Αντα¬ 
γωνισμού διαδικασίας. Η προθεσμία για την υποβολή 
τελικού υπομνήματος από τους συμμετέχοντας στην 
ακροαματική διαδικασία εκκινεί μετά την παράδοση 
των πρακτικών σε αυτούς. 

14. Οι αποφάσεις της Επιτροπής Ανταγωνισμού κοινο¬ 
ποιούνται με επιμέλεια της Γενικής Διεύθυνσης Αντα¬ 
γωνισμού σε όλα τα ενδιαφερόμενο μέρη σύμφωνα με 
τις διατάξεις του παρόντος νόμου. 

15. Οι αποδοχές του Προέδρου και των Εισηγητών, το 
ύψος της αποζημίωσης κατά συνεδρίαση που χορηγεί¬ 
ται στον Πρόεδρο, στους Εισηγητές και στα υπόλοιπα 
μέλη της Επιτροπής Ανταγωνισμού, στους υπαλλήλους 
της Γενικής Διεύθυνσης Ανταγωνισμού που κατά πε¬ 
ρίπτωση ορίζονται να συνδράμουν τον Εισηγητή των 
υποθέσεων, στον γραμματέα της Επιτροπής Ανταγωνι¬ 
σμού και στους αναπληρωτές τους, καθορίζονται, κατά 
παρέκκλιση κάθε άλλης διατάξεως, με κοινή απόφαση 
των Υπουργών Οικονομίας και Οικονομικών και Ανά¬ 
πτυξης. 


16. Τα μέλη της Επιτροπής Ανταγωνισμού και οι ανα¬ 
πληρωτές τους έχουν υποχρέωση να τηρούν την εμπι¬ 
στευτικότητα των εμπορικών πληροφοριών. 

17. Ο Πρόεδρος και όλα τα μέλη της Επιτροπής Αντα¬ 
γωνισμού, καθώς και τα αναπληρωματικά μέλη υποβάλ¬ 
λουν κατ’ έτος στην Εισαγγελία του Αρείου Πάγου την 
προβλεπόμενη από το ν. 1738/1987 (ΦΕΚ 200 Α) δήλωση 
περιουσιακής κατάστασης. 

18. Οι δημόσιοι λειτουργοί, δημόσιοι υπάλληλοι και 
υπάλληλοι νομικών προσώπων δημοσίου δικαίου, εφό¬ 
σον διορίζονται μέλη της Επιτροπής Ανταγωνισμού, 
μπορούν να απαλλάσσονται με κοινή απόφαση του 
Υπουργού Ανάπτυξης και του αρμόδιου κατά περίπτωση 
Υπουργού από τα άλλα υπηρεσιακά τους καθήκοντα για 
το χρόνο που συμμετέχουν στην Επιτροπή, λαμβάνο- 
ντας το σύνολο των αποδοχών και των επιδομάτων της 
οργανικής τους θέσης, σε βάρος του προϋπολογισμού 
της Επιτροπής Ανταγωνισμού. Ο χρόνος αυτός, για όλα 
τα παραπάνω μέλη, θεωρείται ως χρόνος πραγματικής 
υπηρεσίας για κάθε συνέπεια, σε καμία δε περίπτωση 
η συμμετοχή τους δεν μπορεί να επηρεάσει δυσμενώς 
την υπηρεσιακή τους κατάσταση ή θέση. 

19. Με απόφαση του Υπουργού Ανάπτυξης, μετά από 
γνώμη της Επιτροπής Ανταγωνισμού, καταρτίζεται Κώ¬ 
δικας Δεοντολογίας που ρυθμίζει τον τρόπο άσκησης 
των καθηκόντων των μελών της Επιτροπής Ανταγω¬ 
νισμού και του προσωπικού της Γενικής Διεύθυνσης 
Ανταγωνισμού. 

20. Η Επιτροπή Ανταγωνισμού έχει νομική προσωπικό¬ 
τητα και παρίσταται αυτοτελώς σε κάθε είδους δίκες. 
Το άρθρο 18 του ν. 3728/2008 (ΦΕΚ 258 Α') εφαρμόζεται 
αναλόγως για τα μέλη της Επιτροπής Ανταγωνισμού, 
τακτικά και αναπληρωματικά, και το προσωπικό της 
Γενικής Διεύθυνσης Ανταγωνισμού, όταν δρουν εντός 
των πλαισίων των αρμοδιοτήτων και των καθηκόντων 
τους σύμφωνα με τις διατάξεις του παρόντος νόμου. 

21. Η Επιτροπή Ανταγωνισμού μπορεί, όταν συντρέχουν 
ειδικοί λόγοι, να συγκροτεί με απόφαση της επιτροπές 
και ομάδες εργασίας για την εξέταση και έρευνα σε θέ¬ 
ματα ανταγωνισμού και λειτουργίας της Επιτροπής και 
της Γ ενικής Διεύθυνσης Ανταγωνισμού. Στις επιτροπές 
και ομάδες εργασίας μπορεί να μετέχουν και πρόσωπα 
που δεν αποτελούν μέλη της Επιτροπής Ανταγωνισμού 
ή προσωπικό της Γ ενικής Διεύθυνσης Ανταγωνισμού. Η 
ανωτέρω απόφαση λαμβάνεται με πρωτοβουλία της 
Επιτροπής ή μετά από αίτημα του Υπουργού Ανάπτυ¬ 
ξης. Με κοινή απόφαση των Υπουργών Οικονομίας και 
Οικονομικών και Ανάπτυξης καθορίζονται, ύστερα από 
εισήγηση της Επιτροπής Ανταγωνισμού, οι αμοιβές των 
προσώπων που συμμετέχουν στις πιο πάνω επιτροπές 
και ομάδες εργασίας. 

22. Με κοινή απόφαση των Υπουργών Οικονομίας 
και Οικονομικών και Ανάπτυξης, μετά από πρόταση 
της Επιτροπής Ανταγωνισμού, καθορίζεται το ύψος 
των δαπανών μετακίνησης, ημερήσιας αποζημίωσης 
και διανυκτέρευσης του προέδρου και των μελών της 
Επιτροπής Ανταγωνισμού, καθώς και του προσωπικού 
της Γενικής Διεύθυνσης Ανταγωνισμού, για εκτέλεση 
υπηρεσίας, σύμφωνα με τις διατάξεις του άρθρου 26, 
κατά παρέκκλιση των κειμένων διατάξεων. 

23. Με κοινή απόφαση των Υπουργών Εσωτερικών, 
Οικονομίας και Οικονομικών και Ανάπτυξης, που εκδί- 
δεται μετά από εισήγηση της Επιτροπής Ανταγωνισμού 

και δημοσιεύεται στην Εφημερίδα της Κυβερνήσεως, 
θεσπίζεται Κανονισμός Λειτουργίας και Διαχείρισης της 
Επιτροπής Ανταγωνισμού. Με τον Κανονισμό ρυθμίζο¬ 
νται η εσωτερική λειτουργία, το σύστημα εσωτερικού 
ελέγχου, ο τρόπος διαχείρισης των πόρων της Επιτρο¬ 
πής, τα κωλύματα και η εξαίρεση του Προέδρου, των 
μελών και του Γραμματέα της, η διαδικασία αναπλήρω- 
σης των τακτικών μελών από τα αναπληρωματικά μέλη, 
η προδικασία και διαδικασία ενώπιον της Επιτροπής, 
η κατάρτιση, δημοσίευση και κοινοποίηση των απο¬ 
φάσεων της, η παροχή αντιγράφων ή αποσπασμάτων 
των αποφάσεων ή γνωμοδοτήσεων της και κάθε άλλη 
λεπτομέρεια. 

24. Η δικαστική υπεράσπιση και νομική υποστήριξη 
των μελών της Επιτροπής Ανταγωνισμού και του προ¬ 
σωπικού που υπηρετεί και απασχολείται στη Γ ενική Δι¬ 
εύθυνση Ανταγωνισμού με οποιαδήποτε έννομη σχέση, 
όταν ενάγονται ή κατηγορούνται για πράξεις ή παραλεί¬ 
ψεις που ανάγονται αποκλειστικά στην εκπλήρωση των 
καθηκόντων τους, ανατίθεται εφόσον οι ανωτέρω το 
επιθυμούν, σε εξωτερικό δικηγόρο που ορίζεται από την 
Ολομέλεια της Επιτροπής Ανταγωνισμού. Η Επιτροπή 
Ανταγωνισμού καλύπτει τη σχετική δαπάνη, το ύψος 
της οποίας προσδιορίζεται στη συγκεκριμένη απόφαση. 
Το ενδιαφερόμενο μέλος της Επιτροπής Ανταγωνισμού 
και τα μέλη του προσωπικού της Γενικής Διεύθυνσης 
Ανταγωνισμού μπορούν διαζευκτικά να χρησιμοποιούν 
τις υπηρεσίες άλλου δικηγόρου της επιλογής τους. Με 
απόφαση της Ολομέλειας της Επιτροπής Ανταγωνι¬ 
σμού ορίζεται το ανώτατο ύψος της σχετικής δαπάνης 
που καλύπτει η Επιτροπή Ανταγωνισμού. Το μέλος ή ο 
υπάλληλος, ο οποίος θα καταδικασθεί αμετακλήτως, 
είναι υποχρεωμένος να επιστρέψει στην Επιτροπή Αντα¬ 
γωνισμού το σύνολο της δαπάνης που η Επιτροπή έχει 
καταβάλει για τη δικαστική υπεράσπιση του. Η ρύθμιση 
αυτή ισχύει και για τα μέλη της Επιτροπής Ανταγω¬ 
νισμού, των οποίων έληξε η θητεία, καθώς και για το 
προσωπικό της Γενικής Διεύθυνσης Ανταγωνισμού, το 
οποίο αποχώρησε από την Υπηρεσία. 

25. Ο Πρόεδρος και τα μέλη της Επιτροπής Ανταγω¬ 
νισμού, τακτικά και αναπληρωματικά, δεν επιτρέπεται, 
για τρία (3) έτη μετά τη λήξη της θητείας τους με 
οποιονδήποτε τρόπο, να παρέχουν υπηρεσία με έμμισθη 
εντολή ή με οποιαδήποτε έννομη σχέση, σε εταιρεία 
ή επιχείρηση επί υποθέσεων των οποίων η Επιτροπή 
Ανταγωνισμού, εξέδωσε κατά τη διάρκεια της θητείας 
τους, οποιαδήποτε απόφαση ή πράξη, καθώς και να ανα¬ 
λαμβάνουν γενικώς την υπεράσπιση υποθέσεων ενώπιον 
της Επιτροπής Ανταγωνισμού. Σε όσους παραβαίνουν 
τις διατάξεις του προηγούμενου εδαφίου επιβάλλεται, 
με απόφαση του Υπουργού Ανάπτυξης, πρόστιμο, ίσο με 
το δεκαπλάσιο των συνολικών αποδοχών που έλαβε το 
μέλος της Επιτροπής Ανταγωνισμού κατά τη διάρκεια 
της θητείας του.» 

Άρθρο 12 

Οι παράγραφοι 2 και 3 του άρθρου 8α του ν. 703/1977, 
όπως ισχύει, καταργούνται. 

Άρθρο 13 

1. Η περίπτωση α' της παραγράφου 2 του άρθρου 8β 
του ν. 703/1977, όπως ισχύει, αντικαθίσταται ως εξής: 

«α) Διαπιστώνει αν υφίσταται παράβαση των παρα¬ 
γράφων 1 και 2 του άρθρου 1.» 


2. Η περίπτωση β’ της παραγράφου 2 του άρθρου 8β 
του ν. 703/1977, όπως ισχύει, καταργείται. 

3. Η περίπτωση η’ της παραγράφου 2 του άρθρου 8β 
του ν. 703/1977, όπως ισχύει, αντικαθίσταται ως εξής: 

«η) Επιτρέπει με απόφαση της Ολομέλειας της Επι¬ 
τροπής Ανταγωνισμού, την εξαίρεση συμπράξεων κατά 
κατηγορίες, σύμφωνα με την παράγραφο 3 του άρθρου 
1 του παρόντος νόμου.» 

4. Η περίπτωση θ’ της παραγράφου 2 του άρθρου 8β 
του ν. 703/1977, όπως ισχύει, αντικαθίσταται ως εξής: 

«θ) Προσδιορίζει με απόφαση της Ολομέλειας, κα¬ 
τηγορίες ή είδη συμπράξεων που δεν εμπίπτουν στη 
ρύθμιση της παραγράφου 1 του άρθρου 1 του παρόντος 
νόμου.» 

5. Η περίπτωση ια’ της παραγράφου 2 του άρθρου 8β 
του ν. 703/1977, όπως ισχύει, αντικαθίσταται ως εξής: 

«ια) Διορίζει τον Γ ενικό Διευθυντή της Γ ενικής Διεύ¬ 
θυνσης Ανταγωνισμού.» 

6. Η περίπτωση ιζ’ της παραγράφου 2 του άρθρου 8β 
του ν. 703/1977, όπως ισχύει, αντικαθίσταται ως εξής: 

«ιζ) Με αιτιολογημένη απόφαση της σύμφωνα με το 
άρθρο 5, λαμβάνει κάθε απολύτως αναγκαίο κανονιστικό 
μέτρο που αφορά τη διάρθρωση της αγοράς και αποσκο¬ 
πεί στη δημιουργία συνθηκών αποτελεσματικού ανταγω¬ 
νισμού, σύμφωνα με τη διαδικασία του άρθρου 5.» 

Αρθρο 14 

1. Η παράγραφος 2 του άρθρου 8γ του ν. 703/1977 
καταργείται. 

2. Η παράγραφος 3 του άρθρου 8γ του ν. 703/1977, 
όπως ισχύει, αντικαθίσταται ως εξής: 

«3. Ο Πρόεδρος της Επιτροπής Ανταγωνισμού μπορεί 
να εξουσιοδοτεί τον Γ ενικό Διευθυντή ή Διευθυντές της 
Γ ενικής Διεύθυνσης Ανταγωνισμού να ασκούν μέρος των 
διοικητικών αρμοδιοτήτων του.» 

3. Προστίθεται παράγραφος 4 στο άρθρο 8γ του ν. 
703/1977, ως εξής: 

«4. Ο Πρόεδρος ορίζει με απόφαση του το προσωπικό 
της Επιτροπής Ανταγωνισμού που στελεχώνει το Γ ρα¬ 
φείο Προέδρου και το Γ ραφείο Εισηγητών και ορίζει 
τους προϊσταμένους των Γ ραφείων αυτών.» 

4. Προστίθεται παράγραφος 5 στο άρθρο 8γ του ν. 
703/1977, ως εξής: 

«5. Στην Επιτροπή Ανταγωνισμού συνιστάται αυτοτε¬ 
λές Γ ραφείο Νομικής Υποστήριξης, το οποίο υπάγεται 
απευθείας στον Πρόεδρο της Επιτροπής Ανταγωνισμού. 
Του Γραφείου αυτού προΐσταται Πάρεδρος του Νομικού 
Συμβουλίου του Κράτους. 

Το Γραφείο Νομικής Υποστήριξης έχει ιδίως τις ακό¬ 
λουθες αρμοδιότητες: 

α) τη δικαστική και εξωδικαστική εκπροσώπηση και 
υπεράσπιση των συμφερόντων της Επιτροπής Αντα¬ 
γωνισμού, 

β) την καθοδήγηση των ενεργειών της Επιτροπής 
Ανταγωνισμού με νομικές συμβουλές και γνωμοδοτή¬ 
σεις. 

Με κοινή απόφαση των Υπουργών Εσωτερικών, Οικο¬ 
νομίας και Οικονομικών και Ανάπτυξης, που εκδίδεται 
ύστερα από εισήγηση της Επιτροπής Ανταγωνισμού, 
καθορίζονται ο αριθμός των οργανικών θέσεων των 
ειδικών νομικών συμβούλων του αυτοτελούς γραφείου 
νομικής υποστήριξης, των οποίων η θητεία δεν δύναται 
να υπερβαίνει τα πέντε (5) έτη και δεν είναι ανανεώ¬ 
σιμη. 

Η Επιτροπή Ανταγωνισμού, με απόφαση του Προέ¬ 
δρου, μετά από εισήγηση του προϊσταμένου του Γρα¬ 
φείου Νομικής Υποστήριξης, δικαιούται να προσφύγει 
στις υπηρεσίες εξωτερικού δικηγόρου, εφόσον κριθεί 
αναγκαίο από την ιδιαίτερη σπουδαιότητα της υπό¬ 
θεσης. Με απόφαση της Ολομέλειας της Επιτροπής 
Ανταγωνισμού ορίζονται οι αμοιβές που θα καταβάλ¬ 
λονται σε περίπτωση προσφυγής σε υπηρεσίες εξω¬ 
τερικού δικηγόρου. Η απαγόρευση και η κύρωση που 
προβλέπονται στην παράγραφο 25 του άρθρου 8 του 
παρόντος νόμου ισχύει και για τους ειδικούς νομικούς 
συμβούλους του Γ ραφείου Νομικής Υποστήριξης του 
παρόντος άρθρου.» 

Αρθρο 15 

1. Η παράγραφος 1 του άρθρου 8δ του ν. 703/1977, 
όπως ισχύει, αντικαθίσταται ως εξής: 

«1. Στην Επιτροπή Ανταγωνισμού λειτουργεί Γενική 
Διεύθυνση Ανταγωνισμού της οποίας προΐσταται Γε¬ 
νικός Διευθυντής. Η Γενική Διεύθυνση Ανταγωνισμού 
αποτελείται από τέσσερις (4) Διευθύνσεις, ήτοι, μία (1) 
Διεύθυνση Νομικής Τεκμηρίωσης δύο (2) Διευθύνσεις 
Οικονομικής Τεκμηρίωσης, και μία (1) Διεύθυνση Διοι¬ 
κητικής και Οικονομικής Υποστήριξης, καθώς και ένα 
αυτοτελές Τμήμα ΜΜΕ, όπως το Τμήμα αυτό προβλέ- 
πεται στο άρθρο 18 του ν. 3592/2007 (ΦΕΚ 161 Α). Οι 
Διευθύνσεις και το Τμήμα του προηγούμενου εδαφίου 
μπορούν να μεταβάλλονται από τον Οργανισμό της Γ ε¬ 
νικής Διεύθυνσης Ανταγωνισμού. Ο Γ ενικός Διευθυντής 
ασκεί καθήκοντα διεύθυνσης και εποπτείας εν γένει της 
Γενικής Διεύθυνσης Ανταγωνισμού, για την ομαλή και 
αποδοτική λειτουργία της. Διορίζεται με απόφαση της 
Ολομέλειας της Επιτροπής Ανταγωνισμού, με τετραετή 
θητεία, η οποία μπορεί να επαναληφθεί για ίσο χρονικό 
διάστημα μία ή περισσότερες, αλλά όχι συνεχόμενες, 
φορές. Η θέση του Γ ενικού Διευθυντή μπορεί να πλη- 
ρούται και με μετάταξη ή απόσπαση, κατά παρέκκλιση 
από τις σχετικές διατάξεις της κείμενης νομοθεσίας, 
με κοινή απόφαση του Υπουργού Ανάπτυξης και του 
αρμόδιου κατά περίπτωση Υπουργού. 

Ο Γ ενικός Διευθυντής λαμβάνει τις κάθε είδους αποδο¬ 
χές, προσαυξήσεις και λοιπές παροχές που προβλέπο- 
νται για τους Γ ενικούς Διευθυντές των Υπουργείων. 

Μετά τη λήξη της θητείας του και εφόσον ο Γενι¬ 
κός Διευθυντής ανήκει στο προσωπικό της Επιτροπής 
Ανταγωνισμού και έχει διατελέσει Διευθυντής για μια 
τριετία, συνεχίζει να ασκεί καθήκοντα Διευθυντή, τα 
οποία καθορίζονται από τον Πρόεδρο της Επιτροπής, 
ανάλογα με τις υπηρεσιακές ανάγκες.» 

2. Το δεύτερο εδάφιο της παραγράφου 2 του άρ¬ 
θρου 8δ του ν. 703/1977, όπως ισχύει, αντικαθίσταται 
ως εξής: 

«Ο συνολικός αριθμός των θέσεων του προσωπικού 
ορίζεται στις διακόσιες (200). Η αύξηση του αριθμού 
των θέσεων γίνεται με προεδρικό διάταγμα, κατά τα 
οριζόμενα στο πρώτο εδάφιο, και σε καμία περίπτωση 
δεν μπορεί να υπερβεί τις διακόσιες πενήντα (250).» 

3. Το δεύτερο εδάφιο της παραγράφου 3 του άρ¬ 
θρου 8δ του ν. 703/1977, όπως ισχύει, αντικαθίσταται 
ως εξής: 

«Η μετάταξη και η απόσπαση διενεργούνται με κοι¬ 
νή απόφαση των Υπουργών Εσωτερικών, Ανάπτυξης 
και του αρμόδιου κατά περίπτωση Υπουργού, κατά τις 
κείμενες διατάξεις. Το ειδικό επιστημονικό προσωπι¬ 


κό προσλαμβάνεται με σύμβαση εργασίας ιδιωτικού 
δικαίου αορίστου χρόνου, σύμφωνα με τις διατάξεις 
της παραγράφου 3 του άρθρου 1 του ν. 2527/1997 (ΦΕΚ 
206 Α), όπως ισχύουν. Η πλήρωση των θέσεων αυτών 
μπορεί να γίνει και με μετάταξη ή απόσπαση, κατά τις 
διατάξεις του παρόντος άρθρου.» 

Αρθρο 16 

1. Τα άρθρα 8ε και 8στ του ν. 703/1977 αναριθμούνται 
σε 8στ και 8ζ αντίστοιχα και παρεμβάλλεται άρθρο 8ε 
το οποίο έχει ως εξής: 

«Αρθρο 8ε 

Σύσταση Αυτοτελούς Γ ραφείου Εσωτερικού Ελέγχου 

1. Συνιστάται Αυτοτελές Γ ραφείο Εσωτερικού Ελέγχου 
που είναι αρμόδιο: 

α) για την παρακολούθηση της λειτουργίας της Γ ε¬ 
νικής Διεύθυνσης Ανταγωνισμού της Επιτροπής Αντα¬ 
γωνισμού και των Υπηρεσιών του Προέδρου και των 
Εισηγητών αυτής, 

β) για την εκπόνηση του συστήματος εσωτερικού 
ελέγχου της Επιτροπής Ανταγωνισμού, ώστε να εξα¬ 
σφαλίζεται η νόμιμη λειτουργία τους, καθώς και η δια¬ 
σφάλιση και ορθή διαχείριση των πόρων της. 

2. Το Γ ραφείο Εσωτερικού Ελέγχου υπάγεται απευθεί¬ 
ας στην Ολομέλεια της Επιτροπής Ανταγωνισμού. 

3. Οι υπηρετούντες στο Γ ραφείο μπορούν, κατά την 
άσκηση των αρμοδιοτήτων τους, να λαμβάνουν γνώση 
και να έχουν πρόσβαση σε οποιοδήποτε έγγραφο της 
Γ ενικής Διεύθυνσης Ανταγωνισμού και των Υπηρεσιών 
Προέδρου και Εισηγητών, οι οποίοι οφείλουν να τους 
παρέχουν όλα τα μέσα για τη διευκόλυνση του έργου 
τους και έχουν υποχρέωση να τηρούν τις διατάξεις του 
άρθρου 27 περί εχεμύθειας και απορρήτου. 

4. Οι υπηρετούντες στο Γ ραφείο Εσωτερικού Ελέγχου 
αναφέρονται απευθείας στην Ολομέλεια της Επιτροπής 
Ανταγωνισμού και δεν υπάγονται ιεραρχικά σε καμία 
άλλη υπηρεσιακή μονάδα της. Ορίζονται από την Ολο¬ 
μέλεια της Επιτροπής Ανταγωνισμού μετά από γνώμη 
του Γ ενικού Διευθυντή. Η θέση του προϊσταμένου του 
Γ ραφείου Εσωτερικού Ελέγχου και του αναπληρωτή του 
μπορεί να πληρούται και με μετάταξη ή απόσπαση, κατά 
παρέκκλιση από τις σχετικές διατάξεις της κείμενης 
νομοθεσίας, με κοινή απόφαση του Υπουργού Ανάπτυ¬ 
ξης και του αρμόδιου κατά περίπτωση Υπουργού. Ο 
προϊστάμενος του εν λόγω Γ ραφείου, που ορίζεται από 
την Ολομέλεια της Επιτροπής Ανταγωνισμού, υποβάλλει 
στην Ολομέλεια κάθε χρόνο έκθεση σχετικά με τους 
ελέγχους που διενήργησε το Γ ραφείο. Η θητεία των 
μελών και του Προϊσταμένου του Γ ραφείου Εσωτερικού 
Ελέγχου είναι τριετής και δύναται να επαναληφθεί αλλά 
δεν επιτρέπεται να υπάρχουν δύο συνεχείς θητείες. 

5. Οι εκθέσεις του Προϊσταμένου του Γ ραφείου Εσω¬ 
τερικού Ελέγχου περιλαμβάνονται στην έκθεση που 
υποβάλλει η Επιτροπή Ανταγωνισμού, σύμφωνα με το 
άρθρο 13γ στον Πρόεδρο της Βουλής. 

6. Οι ειδικότερες λεπτομέρειες οργάνωσης και διάρ¬ 
θρωσης του Αυτοτελούς Γ ραφείου Εσωτερικού Ελέγχου 
ορίζονται στον Οργανισμό της Γ ενικής Διεύθυνσης της 
Επιτροπής Ανταγωνισμού κατά το άρθρο 8δ του πα¬ 
ρόντος νόμου.» 

2. Οι παράγραφοι 1 και 2 του αναριθμηθέντος άρθρου 
8στ του ν. 703/1977, όπως ισχύει, αντικαθίστανται ως 
εξής: 

« 1. Η Επιτροπή Ανταγωνισμού παρέχει τη γνώμη της 
για θέματα της αρμοδιότητας της είτε με δική της 
πρωτοβουλία είτε ύστερα από αίτημα που υποβάλλει 
ο Υπουργός Ανάπτυξης ή άλλος, αρμόδιος Υπουργός ή 
ενώσεις επιμελητηρίων ή ενώσεις εμπορικών και βιο¬ 
μηχανικών συλλόγων. 

2. Η Επιτροπή Ανταγωνισμού παρέχει τη γνώμη της επί 
προτάσεων τροποποίησης του παρόντος νόμου, ύστερα 
από αίτημα του Υπουργού Ανάπτυξης ή εισηγείται σε 
αυτόν κατά περίπτωση τροποποιήσεις.» 

Αρθρο 17 

1. Η περίπτωση (β) της παραγράφου 1 του άρθρου 9 
του ν. 703/1977 καταργείται και οι περιπτώσεις (γ), (δ), 
(ε) και (στ) της ίδιας παραγράφου αναριθμούνται αντί¬ 
στοιχα σε (β), (γ), (δ) και (ε). 

2. Στο τέλος της παραγράφου 1 του άρθρου 9 του ν. 
703/1977, όπως ισχύει, προστίθενται εδάφια ως εξής: 

«Αν η Επιτροπή Ανταγωνισμού πιθανολογεί, κατά τη 
διάρκεια σχετικής έρευνας που διεξάγεται είτε αυ- 
τεπαγγέλτως είτε κατόπιν αιτήματος του Υπουργού 
Ανάπτυξης ή καταγγελίας, παράβαση των διατάξεων 
της παραγράφου 1 του άρθρου 1, του άρθρου 2 και της 
παραγράφου 5 του άρθρου 4 του παρόντος νόμου ή 
των άρθρων 81 και 82 της Συνθήκης της Ευρωπαϊκής 
Κοινότητας, μπορεί με απόφαση της να αποδέχεται, εκ 
μέρους των ενδιαφερομένων επιχειρήσεων ή ενώσεων 
επιχειρήσεων, την ανάληψη δεσμεύσεων προς παύση 
της πιθανολογούμενης παράβασης, και να καθιστά τις 
δεσμεύσεις αυτές υποχρεωτικές για τις επιχειρήσεις 
ή ενώσεις επιχειρήσεων. Η απόφαση της Επιτροπής 
μπορεί να εκδοθεί για συγκεκριμένο χρονικό διάστημα, 
εφόσον πιθανολογείται ότι δεν συντρέχουν λόγοι για 
περαιτέρω δράση αυτής. Η Επιτροπή μπορεί, ύστερα 
από αίτηση που υποβάλλει κάθε ενδιαφερόμενος ή αυ- 
τεπαγγέλτως, να κινήσει εκ νέου τη διαδικασία όταν: 

υπήρξε ουσιαστική μεταβολή των γεγονότων στα 
οποία βασίσθηκε η απόφαση ή 
οι εμπλεκόμενες επιχειρήσεις αθετήσουν τις δεσμεύ¬ 
σεις που έχουν αναλάβει ή 
η απόφαση βασίσθηκε σε ελλιπείς, ανακριβείς ή πα¬ 
ραπλανητικές πληροφορίες των ενδιαφερομένων επι¬ 
χειρήσεων. 

Η Επιτροπή Ανταγωνισμού καθορίζει, με απόφαση 
της, τους όρους, τις προϋποθέσεις και τη διαδικασία 
αποδοχής δεσμεύσεων εκ μέρους των ενδιαφερομένων 
επιχειρήσεων ή ενώσεων επιχειρήσεων.» 

3. Το πρώτο εδάφιο της παραγράφου 2 του άρθρου 9 
τροποποιείται ως εξής: 

«2. Το κατά την προηγούμενη παράγραφο επιβαλλό¬ 
μενο ή απειλούμενο πρόστιμο μπορεί να φτάνει μέχρι 
ποσοστού δεκαπέντε τοις εκατό (15%) των ακαθάριστων 
εσόδων της επιχείρησης της χρήσης κατά την οποία 
έπαυσε η παράβαση ή, αν αυτή συνεχίζεται μέχρι την 
έκδοση της απόφασης, της τρέχουσας χρήσης ή της 
προηγούμενης της παράβασης χρήσης αντιστοίχως.» 

4. Στο τέλος της παραγράφου 2 του άρθρου 9 προ¬ 
στίθεται εδάφιο το οποίο έχει ως εξής: 

«Σε περίπτωση που επιβάλλεται πρόστιμο σε ένωση 
επιχειρήσεων, το επιβαλλόμενο ή απειλούμενο πρόστιμο 
μπορεί να ανέρχεται μέχρι ποσοστού δεκαπέντε τοις 
εκατό (15%) των ακαθάριστων εσόδων των μελών αυτής, 
της τρέχουσας ή της προηγούμενης της παράβασης 
χρήσης.» 


5. Στο άρθρο 9 προστίθενται παράγραφοι 4 και 5 και 
αναριθμούνται αντίστοιχα οι υφιστάμενες παράγραφοι 
4, 5, 6 και 7 σε 6, 7, 8 και 9. Οι παράγραφοι 4 και 5 έχουν 
ως εξής: 

«4. Η Επιτροπή Ανταγωνισμού δύναται με απόφαση 
της να επιβάλλει σε επιχειρήσεις ή ενώσεις επιχειρήσε¬ 
ων πρόστιμο, σε περίπτωση μη συμμόρφωσης τους με 
προγενέστερη απόφαση της. Τ ο κατά το προηγούμενο 
εδάφιο επιβαλλόμενο πρόστιμο μπορεί να ανέρχεται 
μέχρι ποσοστού δέκα τοις εκατό (10%) των ακαθάρι¬ 
στων εσόδων της επιχείρησης της τρέχουσας ή της 
προηγούμενης της παράβασης χρήσης. 

5. Η Επιτροπή Ανταγωνισμού καθορίζει με απόφαση 
της, τους όρους και τις προϋποθέσεις απαλλαγής ή 
μείωσης των προστίμων που επιβάλλονται σε βάρος 
επιχειρήσεων οι οποίες συμβάλλουν στη διερεύνηση 
οριζόντιων συμπράξεων της παραγράφου 1 του άρθρου 
1 του παρόντος νόμου ή και της παραγράφου 1 του 
άρθρου 81 της Συνθήκης της Ευρωπαϊκής Κοινότητας. 
Η υπαγωγή της οικείας επιχείρησης στο πρόγραμμα 
επιείκειας αίρει το αξιόποινο για τα πρόσωπα που ανα- 
φέρονται στην παράγραφο 1 του άρθρου 29 και τα 
απαλλάσσει από την εις ολόκληρον ευθύνη κατά το 
άρθρο 30 παρ. 1 του παρόντος για την εν λόγω οριζό¬ 
ντια σύμπραξη.» 

Αρθρο 18 

Τα άρθρα 10 και 11 του ν. 703/1977, όπως ισχύουν, 
καταργούνται. 

Αρθρο 19 

Στην αρχή του άρθρου 11α του ν. 703/1977, όπως ισχύει, 
προστίθενται εδάφια τα οποία έχουν ως εξής: 

«Καταγγελίες περί ζητημάτων που δεν εμπίπτουν 
στις αρμοδιότητες της Επιτροπής Ανταγωνισμού με 
βάση τις διατάξεις του παρόντος τίθενται στο Αρχείο 
της Γενικής Διεύθυνσης Ανταγωνισμού με πράξη του 
Προέδρου της Επιτροπής Ανταγωνισμού, ύστερα από 
εισήγηση της Γενικής Διεύθυνσης. Η αρμόδια υπηρε¬ 
σία της Γ ενικής Διεύθυνσης Ανταγωνισμού ενημερώνει 
σχετικά τον καταγγέλλοντα, ο οποίος έχει δικαίωμα 
προσφυγής κατά της απόφασης αυτής, σύμφωνα με 
τις κείμενες διατάξεις.» 

Αρθρο 20 

Η παράγραφος 2 του άρθρου 18 του ν. 703/1977, όπως 
ισχύει, αντικαθίσταται ως εξής: 

«2. Με την επιφύλαξη των διατάξεων της προηγού¬ 
μενης παραγράφου, τα δικαστήρια κάθε δικαιοδοσίας 
μπορούν να κρίνουν παρεμπιπτόντως το κύρος των 
συμφωνιών και αποφάσεων, καθώς και την ύπαρξη 
απαγορευμένης εναρμονισμένης πρακτικής κατά την 
παράγραφο 1 του άρθρου 1 του νόμου αυτού ή κατά το 
άρθρο 81 της Συνθήκης της Ευρωπαϊκής Κοινότητας ή 
την καταχρηστική εκμετάλλευση δεσπόζουσας θέσης 
κατά το άρθρο 2 του νόμου αυτού ή κατά το άρθρο 
82 της Συνθήκης της Ευρωπαϊκής Κοινότητας. Από την 
κρίση αυτή δεν δεσμεύονται η Επιτροπή Ανταγωνισμού, 
το Διοικητικό Εφετείο Αθηνών και το Συμβούλιο της 
Επικράτειας, όταν κρίνουν με βάση τις διατάξεις του 
νόμου αυτού.» 

Αρθρο 21 

Η παράγραφος 1 του άρθρου 21 του ν. 703/1977, όπως 
ισχύει, αντικαθίσταται ως εξής: 

«1. Οι προβλεπόμενες στην παράγραφο 1 του άρθρου 
1 συμφωνίες, αποφάσεις και περιπτώσεις εναρμονισμέ¬ 
νης πρακτικής πρέπει να γνωστοποιούνται από τις συ- 
μπράττουσες επιχειρήσεις ή ενώσεις επιχειρήσεων στην 
Επιτροπή Ανταγωνισμού μέσα σε τριάντα (30) ημέρες 
από τη σύναψη, λήψη ή τέλεση τους. Τα στοιχεία που 
οφείλουν να γνωστοποιούν οι επιχειρήσεις είναι τα εξής: 
α) την ταυτότητα των επιχειρήσεων, β) το αντικείμενο 
της σύμπραξης, γ) την αγορά που αφορά η σύμπραξη, 
δ) το χρόνο σύναψης και ε) τη διάρκεια της.» 

Άρθρο 22 

Το άρθρο 22 του ν. 703/1977, όπως ισχύει, αντικαθί¬ 
σταται ως εξής: 

«Άρθρο 22 

Περιεχόμενο γνωστοποίησης 

Με απόφαση της Επιτροπής Ανταγωνισμού μπορεί 
να καθορίζονται ο τύπος και ο τρόπος υποβολής και 
καταχώρισης: α) των κατά τα άρθρα 21 γνωστοποιήσε¬ 
ων και β) των κατά την παράγραφο 1 του άρθρου 24 
καταγγελιών παραβάσεως των παραγράφων 1 και 2 
του άρθρου 1.» 

Άρθρο 23 

Το άρθρο 23 του ν. 703/1977, όπως ισχύει, αντικαθί¬ 
σταται ως εξής: 

«Άρθρο 23 

Συνέπειες γνωστοποίησης 

Η γνωστοποίηση σύμβασης, σύμπραξης ή πρακτικής 
που γίνεται κατά το άρθρο 21 δεν έχει ως αποτέλεσμα 
την υποχρεωτική εξέταση της από την Επιτροπή Αντα¬ 
γωνισμού. Η Επιτροπή Ανταγωνισμού μπορεί να διεξάγει 
έρευνα για συγκεκριμένη γνωστοποίηση οποτεδήποτε 
είτε αυτεπαγγέλτως είτε κατόπιν καταγγελίας και να 
ζητεί, για το σκοπό της έρευνας, την προσκόμιση πρό¬ 
σθετων στοιχείων και την παροχή διευκρινίσεων από 
τα εμπλεκόμενα μέρη.» 

Άρθρο 24 

1. Η παράγραφος 2 του άρθρου 26 του ν. 703/1977, 
όπως ισχύει, αντικαθίσταται ως εξής: 

«2. Για τη διαπίστωση των παραβάσεων των παραγρά¬ 
φων 1 και 2 του άρθρου 1 και των άρθρων 2 και 4 έως 
4στ και για την εφαρμογή του άρθρου 5, καθώς και για 
τη διαπίστωση παραβάσεων των άρθρων 81 και 82 της 
Συνθήκης της Ευρωπαϊκής Κοινότητας, οι εντεταλμέ¬ 
νοι υπάλληλοι της Γενικής Διεύθυνσης Ανταγωνισμού 
ασκούν εξουσίες φορολογικού ελεγκτή και έχουν την 
αρμοδιότητα ιδίως: 

α) να ελέγχουν κάθε είδους και κατηγορίας βιβλία, 
στοιχεία και λοιπά έγγραφα των επιχειρήσεων και ενώ¬ 
σεων επιχειρήσεων, περιλαμβανομένης της ηλεκτρο¬ 
νικής εμπορικής αλληλογραφίας των επιχειρηματιών, 
διοικητών, διευθυνόντων συμβούλων, διαχειριστών και 
γενικά εντεταλμένων τη διοίκηση ή διαχείριση προσώ¬ 
πων, καθώς και του προσωπικού των επιχειρήσεων ή 
ενώσεων επιχειρήσεων, ανεξαρτήτως της μορφής απο¬ 
θήκευσης τους, και οπουδήποτε και εάν αυτά φυλάσ¬ 
σονται, και να λαμβάνουν αντίγραφα ή αποσπάσματα 
τους, 

β) να προβαίνουν σε κατασχέσεις βιβλίων, εγγράφων 
και άλλων στοιχείων, συμπεριλαμβανομένων και ηλε¬ 
κτρονικών μέσων αποθήκευσης και μεταφοράς δεδο¬ 


μένων, τα οποία αποτελούν επαγγελματικές πληρο¬ 
φορίες, 

γ) να ελέγχουν και να συλλέγουν πληροφορίες και 
δεδομένα κινητών τερματικών, φορητών συσκευών, κα¬ 
θώς και των εξυπηρετητών τους σε συνεργασία με τις 
αρμόδιες κατά περίπτωση αρχές, που βρίσκονται εντός 
ή εκτός των κτιριακών εγκαταστάσεων των ελεγχόμε¬ 
νων επιχειρήσεων ή ενώσεων αυτών, 

δ) να ενεργούν έρευνες στα γραφεία και τους λοιπούς 
χώρους και τα μεταφορικά μέσα των επιχειρήσεων ή 
ενώσεων επιχειρήσεων, 

ε) να σφραγίζουν οποιονδήποτε επαγγελματικό χώρο, 
βιβλία ή έγγραφα, κατά την περίοδο που διενεργείται ο 
έλεγχος και στο μέτρο των αναγκών αυτού, 

στ) να ενεργούν έρευνες στις κατοικίες των επιχειρη¬ 
ματιών, διοικητών, διευθυνόντων συμβούλων, διαχειρι¬ 
στών και γενικά εντεταλμένων τη διοίκηση ή διαχείριση 
προσώπων, καθώς και του προσωπικού των επιχειρήσε¬ 
ων ή ενώσεων επιχειρήσεων, εφόσον υπάρχουν εύλογες 
υπόνοιες ότι φυλάσσονται εκεί βιβλία ή άλλα έγγραφα 
που συνδέονται με την επιχείρηση και το αντικείμενο 
του ελέγχου, 

ζ) να λαμβάνουν, κατά την κρίση τους, ένορκες ή ανω¬ 
μοτί καταθέσεις, με την επιφύλαξη των διατάξεων του 
άρθρου 212 του Κώδικα Ποινικής Δικονομίας (ΚΠΔ), και 
να ζητούν από κάθε αντιπρόσωπο ή μέλος του προσω¬ 
πικού της επιχείρησης ή ένωσης επιχειρήσεων, επεξη¬ 
γήσεις για τα γεγονότα ή τα έγγραφα που σχετίζονται 
με το αντικείμενο και το σκοπό του ελέγχου και να 
καταγράφουν τις σχετικές απαντήσεις. 

Η διαδικασία συλλογής, φύλαξης και επεξεργασίας 
ηλεκτρονικών αρχείων και αλληλογραφίας, που συλλέ- 
γονται για τους σκοπούς του παρόντος νόμου, καθορί¬ 
ζεται με απόφαση της Επιτροπής Ανταγωνισμού. 

Κατά την άσκηση των εξουσιών τους, σύμφωνα με 
τα ανωτέρω υπό στοιχεία α’ έως ζ’, οι υπάλληλοι της 
Γενικής Διεύθυνσης Ανταγωνισμού τηρούν τις διατά¬ 
ξεις του άρθρου 9 του Συντάγματος για το άσυλο της 
κατοικίας.» 

2. Η παράγραφος 6 του άρθρου 26 του ν. 703/1977, 
όπως ισχύει, αντικαθίσταται ως εξής: 

«6. Με την επιφύλαξη των κυρώσεων που προβλέπο- 
νται στο άρθρο 29 του παρόντος νόμου, επιβάλλεται με 
απόφαση της Επιτροπής Ανταγωνισμού πρόστιμο του¬ 
λάχιστον δεκαπέντε χιλιάδων (15.000) ευρώ με ανώτατο 
όριο τις εκατό χιλιάδες (100.000) ευρώ στις επιχειρή¬ 
σεις, στις ενώσεις επιχειρήσεων ή σε αυτούς που κατά 
οποιονδήποτε τρόπο παρεμποδίζουν ή δυσχεραίνουν 
τις έρευνες κατά τις διατάξεις των παραγράφων 1, 2 
και 3 του άρθρου αυτού, καθώς και στις επιχειρήσεις, 
στις ενώσεις επιχειρήσεων ή σε αυτούς που αρνούνται 
να επιδείξουν τα αιτούμενα βιβλία, στοιχεία και λοιπά 
έγγραφα και να χορηγήσουν αντίγραφα ή αποσπάσματα 
τους.» 

Αρθρο 25 

1. Η παράγραφος 3 του άρθρου 27 του ν. 703/1977, 
όπως ισχύει, αντικαθίσταται ως εξής: 

«3. Τα απόρρητα στοιχεία, τα οποία έχουν σχέση με 
την εφαρμογή του παρόντος νόμου αποτελούν μέρος 
του διοικητικού φακέλου. Οι υπάλληλοι της προηγού¬ 
μενης παραγράφου υποχρεούνται να τηρούν εχεμύθεια, 
με την επιφύλαξη της διάταξης της παραγράφου 2 του 
άρθρου 37 του ΚΠΔ, για τα αναφερόμενα στο προη- 

γούμενο εδάφιο στοιχεία. Οι προϋποθέσεις, η έκταση, 
οι εξαιρέσεις, ο χρόνος και η διαδικασία πρόσβασης 
στο διοικητικό φάκελο των επιχειρήσεων και ενώσεων 
επιχειρήσεων, κατά των οποίων κινήθηκε η ενώπιον της 
Επιτροπής Ανταγωνισμού διαδικασία, και των φυσικών 
ή νομικών προσώπων, που υπέβαλαν καταγγελία, η δια¬ 
δικασία χρήσης και δημοσιοποίησης των προαναφερό- 
μενων απόρρητων στοιχείων από τη Γενική Διεύθυνση 
Ανταγωνισμού, καθώς και κάθε άλλη αναγκαία λεπτο¬ 
μέρεια καθορίζονται, κατά παρέκκλιση από τις γενικές 
διατάξεις περί του δικαιώματος πρόσβασης στα έγγρα¬ 
φα, από τον Κανονισμό Λειτουργίας και Διαχείρισης της 
Επιτροπής Ανταγωνισμού. Τα απόρρητα στοιχεία της 
παρούσας παραγράφου μπορούν να αποτελόσουν μέ¬ 
ρος του φακέλου, ο οποίος υποβάλλεται στο Διοικητικό 
Εφετείο Αθηνών και στο Συμβούλιο της Επικράτειας και 
αποβάλλουν έκτοτε τον απόρρητο χαρακτήρα τους.» 

2. Η παράγραφος 6 του άρθρου 27 του ν. 703/1977, 
όπως ισχύει, αντικαθίσταται ως εξής: 

«6. Με τις ποινές της παραγράφου 5 τιμωρείται και 
κάθε πρόσωπο, στο οποίο η Επιτροπή Ανταγωνισμού 
αναθέτει την εκπόνηση μελέτης για λογαριασμό της, ή 
συμμετέχει σε ομάδα έργου την οποία έχει συστήσει η 
Επιτροπή Ανταγωνισμού, εφόσον παραβιάζει τη σχετική 
σύμβαση στην οποία έχει περιληφθεί ρήτρα για υπο¬ 
χρέωση εχεμύθειας κατά τις παραγράφους 2 και 3, κα¬ 
θώς και οι δικηγόροι οι οποίοι συμμετέχουν στο Νομικό 
Γ ραφείο της Επιτροπής Ανταγωνισμού. Το προηγούμενο 
εδάφιο εφαρμόζεται και για τους προστηθέντες του 
αναδόχου εκπόνησης μελέτης, εφόσον έλαβαν γνώση 
της παραπάνω ρήτρας εχεμύθειας.» 

Άρθρο 26 

Οι παράγραφοι 1 και 2 του άρθρου 29 του ν. 703/1977, 
όπως ισχύει, αντικαθίστανται ως εξής: 

«1. Οποιος ατομικώς ή ως εκπρόσωπος νομικού προσώ¬ 
που συνάπτει συμφωνίες, λαμβάνει αποφάσεις ή εφαρ¬ 
μόζει εναρμονισμένη πρακτική, από αυτές που απαγο¬ 
ρεύονται από το άρθρο 1 του νόμου αυτού, όπως και από 
το άρθρο 81 της Συνθήκης της Ευρωπαϊκής Κοινότητας 
και όποιος ενεργεί κατά παράβαση των άρθρων 4 έως 
4στ του νόμου αυτού, καθώς και όποιος με τις ιδιότητες 
αυτές, κατά παράβαση του άρθρου 2 του νόμου αυτού, 
καθώς και του άρθρου 82 της Συνθήκης της Ευρω¬ 
παϊκής Κοινότητας, καταχράται τη δεσπόζουσα θέση 
στην αγορά της επιχείρησης του ή της επιχείρησης 
που εκπροσωπεί ή παραβαίνει την παράγραφο 10 του 
άρθρου 5 του νόμου αυτού, τιμωρείται με χρηματική 
ποινή από δεκαπέντε χιλιάδες (15.000) ευρώ έως εκατόν 
πενήντα χιλιάδες (150.000) ευρώ. Σε περίπτωση υπο¬ 
τροπής τα παραπάνω όρια χρηματικής ποινής διπλασι¬ 
άζονται. Επιπλέον των ανωτέρω, όποιος ατομικώς ή ως 
εκπρόσωπος νομικού προσώπου συνάπτει συμφωνίες, 
λαμβάνει αποφάσεις ή εφαρμόζει εναρμονισμένη πρα¬ 
κτική, από αυτές που απαγορεύονται από το άρθρο 1 
του νόμου αυτού ή από το άρθρο 81 της Συνθήκης της 
Ευρωπαϊκής Κοινότητας και αφορούν επιχειρήσεις που 
δραστηριοποιούνται στο ίδιο επίπεδο ανταγωνισμού 
και οι οποίες έχουν σαν αποτέλεσμα τον περιορισμό 
του ανταγωνισμού στο επίπεδο αυτό, τιμωρείται και με 
ποινή φυλάκισης τουλάχιστο έξι (6) μηνών. 

2. Με φυλάκιση τουλάχιστον έξι (6) μηνών και με χρη¬ 
ματική ποινή από δέκα χιλιάδες (10.000) ευρώ έως πε¬ 
νήντα χιλιάδες (50.000) ευρώ τιμωρούνται: 


α) Όποιος παρακωλύει με οποιονδήποτε τρόπο τον 
έλεγχο για την εφαρμογή των διατάξεων του παρό¬ 
ντος νόμου εκ μέρους των κατά το άρθρο 26 αρμόδιων 
οργάνων, ιδίως με την παρεμβολή προσκομμάτων ή 
απόκρυψη στοιχείων. 

β) Όποιος αρνείται ή δυσχεραίνει την παροχή των 
κατά το άρθρο 25 πληροφοριών στην Επιτροπή Αντα¬ 
γωνισμού ή τα αρμόδια για τον έλεγχο όργανα. 

γ) Όποιος παρέχει, κατά παράβαση των διατάξεων 
των άρθρων 25 και 26 στην Επιτροπή Ανταγωνισμού ή 
στα αρμόδια για τον έλεγχο όργανα, εν γνώσει, ψευδείς 
πληροφορίες ή αποκρύπτει στοιχεία. 

δ) Όποιος αρνείται, αν και έχει κληθεί για το σκοπό 
αυτόν από εντεταλμένο, κατά τις παραγράφους 1,2 και 3 
του άρθρου 26, υπάλληλο της Επιτροπής Ανταγωνισμού 
ή άλλο αρμόδιο για τον έλεγχο όργανο, να προβεί σε 
ένορκη ή ανωμοτί κατάθεση ενώπιον του, σύμφωνα με 
τις διατάξεις της παραγράφου 2 του άρθρου 26, καθώς 
και όποιος, κατά τη διάρκεια της κατάθεσης του, εν 
γνώσει καταθέτει ψευδή ή αρνείται ή αποκρύπτει τα 
αληθή. 

Σε περίπτωση υποτροπής τα παραπάνω όρια χρημα¬ 
τικής ποινής διπλασιάζονται.» 

Αρθρο 27 

Το άρθρο 34 του ν. 703/1977, όπως ισχύει, αντικαθί¬ 
σταται ως εξής: 

«Άρθρο 34 

Εφαρμογή διατάξεων περί κλητεύσεων και επιδόσεων 

Για όλες τις προβλεπόμενες από τον παρόντα νόμο 
κλητεύσεις ενώπιον της Επιτροπής Ανταγωνισμού και 
της Γενικής Διεύθυνσης Ανταγωνισμού, όπως και για 
όλες τις επιδόσεις αποφάσεων και εισηγήσεων αυτών, 
εφαρμόζονται κατ’ αναλογία οι διατάξεις περί επιδό¬ 
σεων των άρθρων 47 έως 57 του Κώδικα Διοικητικής 
Δικονομίας. Η επίδοση των υπολοίπων εγγράφων, συ¬ 
μπεριλαμβανομένων των επιστολών συλλογής στοιχεί¬ 
ων του άρθρου 25, μπορεί να γίνεται με συστημένη 
επιστολή.» 

Αρθρο 28 

1. Στην αρχή της περίπτωσης β’ της παραγράφου 2 
του άρθρου 4 του ν. 703/1977, όπως ισχύει, προστίθεται 
η λέξη «όταν». 

2. Στο πρώτο εδάφιο της παραγράφου 5 του άρθρου 
4στ του ν. 703/1977, όπως ισχύει, η φράση «σύμφωνα 
με τις παραγράφους: 1 στοιχείο β’,» αντικαθίσταται με 
τη φράση «σύμφωνα με τις παραγράφους: 1 στοιχείο 
α’ και στοιχείο β ». 

3. Στο δεύτερο εδάφιο της παραγράφου 1 του άρθρου 
5 του ν. 703/1977, όπως ισχύει, η φράση «ως προς την 
ύπαρξη συνθηκών» αντικαθίσταται με τη φράση «ως 
προς τη μη ύπαρξη συνθηκών». 

4. Στο τελευταίο εδάφιο της παραγράφου 3 του άρ¬ 
θρου 5 του ν. 703/1977, όπως ισχύει, η φράση «η τήρηση 
της αρχής διαφάνειας» αντικαθίσταται με τη φράση «η 
τήρηση της αρχής της διαφάνειας». 

5. α) Στην περίπτωση γ’ της παραγράφου 2 του άρ¬ 
θρου 8β του ν. 703/1977, όπως ισχύει, η φράση «κατά 
τα ειδικότερα οριζόμενα στο άρθρο 4δ παρ. 4» αντικα¬ 
θίσταται με τη φράση «κατά τα ειδικότερα οριζόμενα 
στα άρθρα 4δ παρ. 6 και 4ε παρ. 4». 

β) Στην περίπτωση δ’ της παραγράφου 2 του άρθρου 
8β του ν. 703/1977, όπως ισχύει, η φράση «...στο άρθρο 

4δ παρ. 13» αντικαθίσταται με τη φράση «...άρθρο 4ε 
παρ. 13». 

γ) Η περίπτωση ε’ της παραγράφου 2 του άρθρου 8β 
του ν. 703/1977, όπως ισχύει, αντικαθίσταται ως εξής: 
«ε) Απειλεί ή και επιβάλλει τα πρόστιμα, τις χρηματι¬ 
κές ποινές και τις άλλες κυρώσεις, όπως ορίζεται στις 
διατάξεις των άρθρων 4α παρ. 4, 4β παρ. 4, 4ε παρ. 1 
και 4, 5 παρ. 9, 9 παρ. 1, 2 και 5,12, 21 παρ. 2, 24 παρ. 2, 
25 παρ. 2, 26 παρ. 6 του παρόντος νόμου.» 

δ) Στην περίπτωση στ’ της παραγράφου 2 του άρθρου 
8β του ν. 703/1977, όπως ισχύει, η φράση «άρθρο 9 παρ. 
4» αντικαθίσταται με τη φράση «άρθρο 9 παρ. 5». 

ε) Στην περίπτωση δ’ της παραγράφου 3 του άρθρου 
8β του ν. 703/1977, όπως ισχύει, η φράση «κατά τα άρθρα 
3 και 4γ» αντικαθίσταται με τη φράση «κατά τα άρθρα 
4γ παρ. 3 και 4δ παρ. 9». 

στ) Στην παράγραφο 1 του άρθρου 13γ του ν. 703/1977, 
οι λέξεις «τον Ιούνιο» αντικαθίστανται από τις λέξεις 
«μέχρι την 31η Μαρτίου». 

6. Στην παράγραφο 4 του άρθρου 16 του ν. 703/1977, 
όπως ισχύει, διαγράφεται η φράση «...τω Διοικητικώ 
Πρωτοδικεία) Αθηνών και παρά...». 

7. Η περίπτωση α’ της παραγράφου 2 του άρθρου 21 
του ν. 703/1977, όπως ισχύει, διαγράφεται. 

8. Η παράγραφος 1 του άρθρου 24 του ν. 703/1977, 
όπως ισχύει, αντικαθίσταται ως εξής: 

«1. Κάθε φυσικό ή νομικό πρόσωπο έχει το δικαίωμα 
να καταγγέλλει παραβάσεις των παραγράφων 1 και 2 
του άρθρου 1, του άρθρου 2 και της παραγράφου 10 του 
άρθρου 5 του παρόντος νόμου, καθώς και των άρθρων 
81 και 82 της Συνθήκης της Ευρωπαϊκής Κοινότητας.» 

Αρθρο 29 

Τροποποίηση του ν. 146/1914 περί 
Αθεμίτου Ανταγωνισμού 

1. Στο ν. 146/1914 (ΦΕΚ 270 Α’), μετά το άρθρο 18, προ¬ 
στίθεται άρθρο 18α, το οποίο έχει ως εξής: 

«Αρθρο 18α 

1. Απαγορεύεται η καταχρηστική εκμετάλλευση, από 
μία ή περισσότερες επιχειρήσεις, της σχέσης οικονο¬ 
μικής εξάρτησης στην οποία βρίσκεται προς αυτήν ή 
αυτές μία επιχείρηση, η οποία κατέχει θέση πελάτη ή 
προμηθευτή, ακόμη και ως προς ένα ορισμένο είδος 
προϊόντων ή υπηρεσιών και δεν διαθέτει ισοδύναμη 
εναλλακτική λύση. Η καταχρηστική αυτή εκμετάλλευση 
της σχέσης οικονομικής εξάρτησης δύναται να συνίστα- 
ται ιδίως στην επιβολή αυθαίρετων όρων συναλλαγής, 
στην εφαρμογή διακριτικής μεταχείρισης ή στην αιφ¬ 
νίδια και αδικαιολόγητη διακοπή μακροχρόνιων εμπο¬ 
ρικών σχέσεων. 

2. Οποιοσδήποτε έχει έννομο συμφέρον μπορεί να 
ζητήσει άρση και παράλειψη της παράβασης και αποζη¬ 
μίωση για οποιαδήποτε ζημία υποστεί κατά παράβαση 
της παραγράφου 1 του παρόντος άρθρου. 

3. Οποιος ατομικώς ή ως εκπρόσωπος νομικού προ¬ 
σώπου ενεργεί κατά παράβαση του παρόντος άρθρου, 
τιμωρείται με χρηματική ποινή από πέντε χιλιάδες 
(5.000) ευρώ έως πενήντα χιλιάδες (50.000) ευρώ. Σε 
περίπτωση υποτροπής τα παραπάνω όρια χρηματικής 
ποινής διπλασιάζονται.» 

2. Στο πρώτο εδάφιο του άρθρου 19 του ν.146/1914 
περί Αθεμίτου Ανταγωνισμού αντικαθίσταται η λέξη 
«εξ» με τη λέξη «δεκαοκτώ» και η λέξη «τριετία» με τη 
λέξη «πενταετία». 


Αρθρο 30 

1. Η παράγραφος 3 του άρθρου 2 του ν. 3335/2005 
(ΦΕΚ 95 Α) τροποποιείται ως εξής: 

«3.α. Στο Βιβλίο Κυρώσεων καταχωρούνται, αναλυτικά, 
με όλα τα στοιχεία τους, οι διοικητικές κυρώσεις που 
επιβάλλονται σύμφωνα με τις διατάξεις του άρθρου 17 
του ν. 3054/2002 (ΦΕΚ 230 Α’). 

β. Στη ΔΕΔΑΚ δημιουργείται Πληροφοριακό Σύστημα 
Παρακολούθησης των Κυρώσεων και των ελέγχων της 
αγοράς πετρελαιοειδών προϊόντων. Στο Πληροφορια¬ 
κό αυτό Σύστημα καταχωρούνται όλες οι διοικητικές 
κυρώσεις που επιβάλλονται και οι έλεγχοι που πραγ¬ 
ματοποιούνται στους κατόχους αδειών του άρθρου 4 
του ν. 3054/2002 (ΦΕΚ 230 Α), από κάθε αρμόδια προς 
τούτο Αρχή, συμπεριλαμβανομένων των Δημόσιων 
Οικονομικών Υπηρεσιών για τη βεβαίωση του οικείου 
κάθε φορά προστίμου. Η καταχώριση των κυρώσεων και 
των ελέγχων γίνεται ηλεκτρονικά στη βάση δεδομένων, 
που δημιουργείται για το σκοπό αυτόν και στην οποία 
έχουν πρόσβαση όλες οι αρμόδιες για την επιβολή των 
ανωτέρω κυρώσεων Αρχές, με την επιφύλαξη των δι¬ 
ατάξεων του ν. 2472/1997 (ΦΕΚ 50 Α), όπως ισχύει, για 
την επεξεργασία δεδομένων προσωπικού χαρακτήρα. 
Η ΔΕΔΑΚ συντάσσει, το πρώτο τρίμηνο κάθε έτους, 
έκθεση αξιολόγησης των στοιχείων του Πληροφοριακού 
Συστήματος για το προηγούμενο κάθε φορά έτος. 

Με κοινή απόφαση των Υπουργών Εσωτερικών, Οικο¬ 
νομίας και Οικονομικών, Ανάπτυξης και Μεταφορών και 
Επικοινωνιών καθορίζονται τα στοιχεία των κυρώσεων 
και των ελέγχων που καταχωρούνται στο Πληροφορι¬ 
ακό Σύστημα, ο χρόνος και η διαδικασία ηλεκτρονικής 
υποβολής και επικαιροποίησης των ανωτέρω στοιχείων 
από τις αρμόδιες προς τούτο Αρχές και κάθε άλλη ανα¬ 
γκαία λεπτομέρεια. Με την ίδια απόφαση ρυθμίζονται 
θέματα σχετικά με την πρόσβαση της ΥΠ.Ε.Ε. στην ηλε¬ 
κτρονική βάση δεδομένων, τη διαλειτουργική σύνδεση 
της με το σύστημα ΕΙοηχίε και τον τρόπο ηλεκτρονικής 
υποβολής των στοιχείων των ελέγχων.» 

2. Οι αρμόδιες Αρχές για την επιβολή διοικητικών 
κυρώσεων στους κατόχους Αδειών του άρθρου 4 του ν. 
3054/2002 (ΦΕΚ 230 Α), όπως ισχύει, υποχρεούνται εντός 
δύο (2) μηνών από την έκδοση της απόφασης της πα¬ 
ραγράφου 3β’ του άρθρου 2 του ν. 3335/2005 (ΦΕΚ 95Α’) 
να γνωστοποιήσουν στη Διεύθυνση Ελέγχου Διακίνησης 
και Αποθήκευσης Καυσίμων του Υπουργείου Ανάπτυξης 
πλήρη κατάλογο των διοικητικών κυρώσεων που έχουν 
επιβάλει στους ανωτέρω κατόχους Αδειών. 

3. Η παράγραφος 4 του άρθρου 3 του ν. 3335/2005 
(ΦΕΚ 95 Α) τροποποιείται ως εξής: 

«4. Τα ΚΕΔΑΚ ασκούν επιτόπιο έλεγχο σε όλους τους 
κατόχους αδειών του άρθρου 4 του ν. 3054/2002 (ΦΕΚ 
230 Α’), όπως ισχύει, σε εγκαταστάσεις και άλλα μέσα 
διύλισης, αποθήκευσης, μεταφοράς, τελικής πώλησης 
και γενικότερα διακίνησης πετρελαιοειδών προϊόντων, 
καθώς και οποιοσδήποτε μορφής βιομηχανικές ή άλλες 
εγκαταστάσεις, όπου πιθανολογείται ότι αποθηκεύονται 
ή διακινούνται πετρελαιοειδή προϊόντα. Ο έλεγχος αυ¬ 
τός αφορά ιδίως: 

α. τις άδειες εγκατάστασης και λειτουργίας και τα 
σχετικά πιστοποιητικά και έγγραφα, 

β. την τήρηση των όρων που επιβάλλονται στους κα¬ 
τόχους αδειών του ν. 3054/2002, 

γ. τον τύπο και την ποιότητα των διακινούμενων προ¬ 
ϊόντων, 

δ. κάθε στοιχείο και έγγραφο σχετικό με τη διακίνηση 
και μεταφορά προϊόντων και τα μέσα μεταφοράς, 
ε. τα εμπορικά σήματα που φέρουν τα πρατήρια, στ. 
τις τιμές αγοράς και πώλησης ανά είδος προϊόντος, 
καθώς και τις χορηγούμενες εκπτώσεις, 
ζ. τις συμφωνίες που συνάπτουν οι επιχειρήσεις λια¬ 
νικής εμπορίας με τους προμηθευτές τους, σχετικά με 
τις προς αυτές χορηγούμενες εκπτώσεις.» 

4. Η παράγραφος 1 του άρθρου 1 του π.δ. 54/2006 (ΦΕΚ 
158 Α) τροποποιείται ως εξής: 

« 1. Αποστολή της συσταθείσας με το άρθρο 1 του 
ν. 3335/2005 (ΦΕΚ 95Α) Διεύθυνσης Ελέγχου Διακίνησης 
και Αποθήκευσης Καυσίμων (Πετρελαιοειδών Προϊό¬ 
ντων) (ΔΕΔΑΚ) είναι η δημιουργία της υποδομής και ο 
συντονισμός της λειτουργίας των Κλιμακίων Ελέγχου 
Διακίνησης και Αποθήκευσης Καυσίμων (ΚΕΔΑΚ), τα 
οποία ασκούν επιτόπιο έλεγχο σε όλους τους κατό¬ 
χους αδειών του άρθρου 4 του ν. 3054/2002 (ΦΕΚ 230Α), 
όπως ισχύει, σε εγκαταστάσεις και άλλα μέσα διύλισης, 
αποθήκευσης, μεταφοράς, τελικής πώλησης και γενι¬ 
κότερα διακίνησης πετρελαιοειδών προϊόντων, καθώς 
και οποιοσδήποτε μορφής βιομηχανικές ή άλλες εγκα¬ 
ταστάσεις, όπου πιθανολογείται ότι αποθηκεύονται ή 
διακινούνται πετρελαιοειδή προϊόντα. Ο έλεγχος αυτός 
αφορά ιδίως: 

α. τις άδειες εγκατάστασης και λειτουργίας και τα 
σχετικά πιστοποιητικά και έγγραφα, 
β. την τήρηση των όρων που επιβάλλονται στους κα¬ 
τόχους αδειών του ν. 3054/2002, 
γ. τον τύπο και την ποιότητα των διακινούμενων προ¬ 
ϊόντων, 

δ. κάθε στοιχείο και έγγραφο σχετικό με τη διακίνηση 
και μεταφορά προϊόντων και τα μέσα μεταφοράς, 
ε. τα εμπορικά σήματα που φέρουν τα πρατήρια, στ. 
τις τιμές αγοράς και πώλησης ανά είδος προϊόντος, 
καθώς και τις χορηγούμενες εκπτώσεις, 
ζ. τις συμφωνίες που συνάπτουν οι επιχειρήσεις λια¬ 
νικής εμπορίας με τους προμηθευτές τους, σχετικά με 
τις προς αυτές χορηγούμενες εκπτώσεις. 

Η ΔΕΔΑΚ μεριμνά για τη διεξαγωγή του ελέγχου με 
ομαλές συνθήκες και εγγυήσεις νομιμότητας, καθώς 
και για την αξιοποίηση των αποτελεσμάτων του, προς 
όφελος του δημοσίου συμφέροντος και των κατανα¬ 
λωτών.» 

Άρθρο 31 

1. Στο άρθρο 4 του ν. 3054/2002 (ΦΕΚ 230 Α), όπως 
ισχύει, προστίθεται παράγραφος 9 ως εξής: 

«9.α. Κάθε Αδειοδοτούσα Αρχή τηρεί Μητρώο Αδειών, 
στο οποίο καταχωρούνται οι άδειες που χορηγεί. Στην 
αρμόδια υπηρεσία του Υπουργείου Ανάπτυξης τηρεί¬ 
ται Εθνικό Μητρώο Αδειών πετρελαιοειδών προϊόντων 
στο οποίο καταχωρούνται όλες οι άδειες, καθώς και οι 
μεταβολές αυτών, περιλαμβανομένων των αδειών του 
άρθρου 7 παράγραφος 3 και του άρθρου 9 του παρό¬ 
ντος. Οι κατά περίπτωση Αδειοδοτούσες Αρχές υπο- 
χρεούνται να γνωστοποιούν στην ανωτέρω υπηρεσία, 
εντός δεκαπέντε (15) ημερών από την έκδοση τους, τις 
άδειες που χορηγούν, καθώς και τυχόν μεταβολές τους. 
Το Υπουργείο Ανάπτυξης τηρεί και ηλεκτρονικό Μητρώο 
Αδειών, το οποίο δημοσιεύεται στην ιστοσελίδα του. 

β. Με κοινή απόφαση των Υπουργών Εσωτερικών, Ανά¬ 
πτυξης και Μεταφορών και Επικοινωνιών καθορίζονται 
ο τρόπος τήρησης του Εθνικού Μητρώου Αδειών πε¬ 


τρελαιοειδών προϊόντων, τα στοιχεία των αδειών που 
καταχωρούνται σε αυτό, τα στοιχεία που δημοσιεύονται 
στην ιστοσελίδα του Υπουργείου Ανάπτυξης, καθώς και 
κάθε άλλη αναγκαία λεπτομέρεια.» 

2. Οι Αδειοδοτούσες Αρχές της ανωτέρω παραγράφου 
α’ υποχρεούνται, εντός δύο (2) μηνών από την έκδοση 
της απόφασης που προβλέπεται στην παράγραφο 9β’ 
του άρθρου 2 του ν. 3054/2002 (ΦΕΚ 230 Α), να γνω¬ 
στοποιήσουν στη Διεύθυνση Εποπτείας της Διαχείρισης 
Πετρελαιοειδών του Υπουργείου Ανάπτυξης πλήρη κα¬ 
τάλογο των υφιστάμενων αδειών πετρελαιοειδών προ¬ 
ϊόντων αρμοδιότητας τους. 

3. Στο άρθρο 10 του ν. 3054/2002 (ΦΕΚ 230 Α’), όπως 
ισχύει, προστίθεται παράγραφος 7 ως εξής: 

«7. Η ΡΑΕ είναι αρμόδια για τον έλεγχο της συμμόρφω¬ 
σης με την υποχρέωση παροχής πρόσβασης τρίτων. 

Ο Υπουργός Ανάπτυξης, μετά από γνώμη της ΡΑΕ, δύ- 
ναται να επεκτείνει την πρόσβαση τρίτων και σε άλλες 
υποδομές πέραν των αναφερόμενων στις παραγράφους 
1 και 3 του παρόντος άρθρου, όπως στις αποθήκες 
λειτουργικών αποθεμάτων σε ορισμένες περιοχές της 
χώρας, εφόσον τούτο καθίσταται αναγκαίο για λόγους 
προστασίας ή ενίσχυσης του υγιούς ανταγωνισμού. Για 
τη διατύπωση της γνώμης της η ΡΑΕ καλεί τον κύριο 
της υποδομής να διατυπώσει εγγράφως τις απόψεις 
του. Η πρόσβαση στις υποδομές αυτές γίνεται σύμφωνα 
με τη διαδικασία που ορίζεται στην παράγραφο 2 του 
παρόντος.» 

4. Στο ν. 3054/2002 (ΦΕΚ 230 Α) προστίθεται άρθρο 
13α ως εξής: 

« 1. Στο Υπουργείο Ανάπτυξης συνιστάται Επιτροπή 
Παρακολούθησης της Αγοράς Πετρελαιοειδών Προϊό¬ 
ντων, στην οποία συμμετέχουν εκπρόσωποι φορέων του 
δημοσίου, ιδιωτικού τομέα και των κοινωνικών εταίρων, 
με σκοπό την κατάρτιση προτάσεων ή/και εισηγήσεων 
προς τον Υπουργό Ανάπτυξης σχετικών με τη διασφά¬ 
λιση της ομαλής και αποτελεσματικής λειτουργίας της 
αγοράς, ιδιαίτερα στα εξής θέματα: 

α. παρακολούθηση των εξελίξεων στην ελληνική, ευ¬ 
ρωπαϊκή και διεθνή αγορά, 

β. αξιολόγηση της υφιστάμενης νομοθεσίας και διατύ¬ 
πωση προτάσεων για τη βελτίωση και επικαιροποίησή 
της, 

γ. παρακολούθηση της διαμόρφωσης των τιμών σε 
κάθε στάδιο της εφοδιαστικής αλυσίδας της αγοράς 
πετρελαιοειδών προϊόντων, 

δ. αξιολόγηση των μέτρων που λαμβάνονται σχετικά 
με την τιμολογιακή πολιτική των συμμετεχόντων στην 
αγορά, 

ε. αξιολόγηση του επιπέδου του ανταγωνισμού μεταξύ 
των συμμετεχόντων στην αγορά και σχετική εισήγηση 
στον Υπουργό Ανάπτυξης, 

στ. εντοπισμός των αδυναμιών της αγοράς και προ¬ 
τάσεις μέτρων ενίσχυσης της σε εθνικό ή τοπικό επί¬ 
πεδο. 

2. Η Επιτροπή Παρακολούθησης της Αγοράς Πετρε¬ 
λαιοειδών Προϊόντων συγκροτείται με απόφαση του 
Υπουργού Ανάπτυξης και προεδρεύεται από τον Γ ενικό 
Γραμματέα του Υπουργείου Ανάπτυξης. 

3. Τα μέλη της Επιτροπής με τους αναπληρωτές τους 
υποδεικνύονται από το όργανο διοίκησης του οικείου 
φορέα. Καθήκοντα γραμματέα ασκεί υπάλληλος του 
Υπουργείου Ανάπτυξης κλάδου ΠΕ, ο οποίος ορίζεται 
από τον Πρόεδρο της Επιτροπής. Με την απόφαση της 

προηγούμενης παραγράφου ορίζεται ο τρόπος λειτουρ¬ 
γίας της Επιτροπής και κάθε αναγκαία λεπτομέρεια. 

4. Στις συνεδριάσεις της Επιτροπής είναι δυνατόν να 
προσκαλούνται ειδικοί επιστήμονες ή εμπειρογνώμονες 
σε θέματα σχετικά με το εκάστοτε αντικείμενο συζή¬ 
τησης της Επιτροπής.» 

5. Η παράγραφος 7 του άρθρου 17 του ν. 3054/2002 
(ΦΕ 230 Α’) αντικαθίσταται ως εξής: 

«7.α. Με απόφαση του Υπουργού Ανάπτυξης διατάσ- 
σεται η προσωρινή σφράγιση της εγκατάστασης για 
χρονικό διάστημα από μία (1) εβδομάδα έως και έξι (6) 
μήνες, στις περιπτώσεις παραβάσεων καθ’ υποτροπήν 
που αφορούν στον τύπο και στην ποιότητα των διακι- 
νούμενων προϊόντων, κατά τα οριζόμενα στην περίπτω¬ 
ση γ’ της παραγράφου 4 του άρθρου 3 του ν. 3335/2005 
(ΦΕΚ 95 Α’). Για τον καθορισμό της διάρκειας της προ¬ 
σωρινής σφράγισης λαμβάνονται υπόψη, ιδίως, η συχνό¬ 
τητα και η βαρύτητα της παράβασης, οι συνέπειες που 
προκύπτουν από αυτή και ο βαθμός υπαιτιότητας του 
παραβάτη. Πα την αξιολόγηση της παράβασης ως καθ’ 
υποτροπήν παραβατικής συμπεριφοράς, λαμβάνονται 
υπόψη οι ισχύουσες εγγραφές στο βιβλίο κυρώσεων. Η 
κατά τα ανωτέρω απόφαση προσωρινής σφράγισης δεν 
αποκλείει την επιβολή άλλων διοικητικών κυρώσεων. 

Με απόφαση του Υπουργού Ανάπτυξης ρυθμίζεται η 
διαδικασία και ο τρόπος προσωρινής σφράγισης των 
ανωτέρω εγκαταστάσεων και κάθε άλλη αναγκαία λε¬ 
πτομέρεια. 

β. Τα ΚΕΔΑΚ μπορούν, ανεξάρτητα από τη συχνό¬ 
τητα ή τη βαρύτητα της παράβασης, να προβαίνουν, 
με αιτιολογημένη απόφαση τους που λαμβάνεται επί 
τόπου, σε προσωρινή σφράγιση της εγκατάστασης 
όταν από την παράβαση δημιουργείται κίνδυνος για 
το περιβάλλον ή την ασφάλεια της περιοχής ή όταν η 
εγκατάσταση λειτουργεί χωρίς την απαιτούμενη από τις 
κείμενες διατάξεις άδεια εγκατάστασης και λειτουργίας. 
Η απόφαση προσωρινής σφράγισης ανακαλείται όταν 
εκλείψουν οι λόγοι που την επέβαλαν. Με απόφαση του 
Υπουργού Ανάπτυξης ρυθμίζονται τα θέματα σχετικά 
με την ακολουθούμενη διαδικασία μετά τη σφράγιση 
των εγκαταστάσεων, καθώς και κάθε άλλη αναγκαία 
λεπτομέρεια.» 

6. Μετά το εδάφιο 3 της παραγράφου 1 του άρθρου 
20 του ν. 3054/2002 (ΦΕΚ 230 Α’) προστίθεται τέταρτο 
εδάφιο ως εξής: 

«Σε περίπτωση που η ΡΑΕ, από την επεξεργασία των 
στοιχείων αυτών, καθώς και των στοιχείων που προκύ¬ 
πτουν από τις τιμοληψίες, που διεξάγει το Υπουργείο 
Ανάπτυξης και από το Παρατηρητήριο Τιμών Υγρών 
Καυσίμων, διαπιστώσει τυχόν εναρμονισμένες πρακτι¬ 
κές ή άλλες στρεβλώσεις του υγιούς ανταγωνισμού, 
σύμφωνα με τις διατάξεις του ν. 703/1977 (ΦΕΚ 278 Α), 
όπως ισχύει, διαβιβάζει το ταχύτερο δυνατό τα στοιχεία 
αυτά στην Επιτροπή Ανταγωνισμού.» 

7. Οι κάτοχοι άδειας λιανικής εμπορίας πετρελαιοει¬ 
δών προϊόντων υποχρεούνται εντός έξι (6) μηνών από 
την έναρξη ισχύος του παρόντος σε εγκατάσταση στα 
πρατήρια υγρών καυσίμων ολοκληρωμένου συστήματος 
ελέγχου εισροών εκροών, στο οποίο υποχρεωτικά συν¬ 
δέεται φορολογικός ηλεκτρονικός μηχανισμός. 

Με κοινή απόφαση των Υπουργών Ανάπτυξης και 
Μεταφορών και Επικοινωνιών καθορίζονται οι προδια¬ 
γραφές και ρυθμίζονται τα θέματα εγκατάστασης των 
συστημάτων ελέγχου εισροώνεκροών, καθώς και κάθε 
αναγκαία λεπτομέρεια. 


Με απόφαση του Υπουργού Οικονομίας και Οικονομι¬ 
κών ρυθμίζονται οι διαδικασίες, οι όροι και οι προϋπο¬ 
θέσεις της εγκατάστασης, για το κάθε είδος καυσίμου, 
των φορολογικών ηλεκτρονικών μηχανισμών σύμφωνα 
με το άρθρο 1 του ν. 1809/1988 (ΦΕΚ 222 Α), το ακριβές 
χρονοδιάγραμμα εφαρμογής, καθώς και κάθε αναγκαία 
λεπτομέρεια. 

Αρθρο 32 

Αιτήματα για λήψη άδειας παραγωγής ηλεκτρικής 
ενέργειας από φωτοβολταϊκούς σταθμούς, τα οποία 
είτε εκκρεμούν και δεν έχουν τηρηθεί γϊ αυτά οι προ¬ 
θεσμίες δημοσίευσης και γνωστοποίησης του άρθρου 6 
της υπουργικής απόφασης Δ6/Φ1/οικ. 5707/13.3.2007 περί 
Κανονισμού Αδειών Παραγωγής Ηλεκτρικής Ενέργειας 
με χρήση Α.Π.Ε. και μέσω Σ.Η.ΘίΥ.Α. (ΦΕΚ 448 Β) είτε 
έχουν απορριφθεί δυνάμει των διατάξεων της παρα¬ 
γράφου 2 του άρθρου 3 του ν. 3468/2006 (ΦΕΚ 129 Α’) 
και της παραγράφου 3 του άρθρου 27 του ν. 3734/2009 
(ΦΕΚ 8 Α’) για λόγους που ανάγονται αποκλειστικά στη 
μη τήρηση των παραπάνω προθεσμιών δημοσίευσης 
και γνωστοποίησης, επαναξιολογούνται άπαξ από τη 
ΡΑΕ. Για το σκοπό αυτόν οι ενδιαφερόμενοι υποβάλ¬ 
λουν στη ΡΑΕ, εντός αποκλειστικής προθεσμίας ενός 
(1) μηνάς από τη δημοσίευση του παρόντος, αίτηση με 
τα δικαιολογητικά που τεκμηριώνουν ότι οι προβλε- 
πόμενες ενέργειες δημοσίευσης και γνωστοποίησης 
έλαβαν χώρα μέχρι και την τελευταία ημέρα πριν την 
έναρξη του επόμενου κύκλου υποβολής αιτημάτων, από 
αυτόν εντός του οποίου υποβλήθηκε το αίτημα σύμφω¬ 
να με την παρ. 2 του άρθρου 3 της υπ’ αριθμ. Δ6/Φ1/οικ. 
5707/13.3.2007 (ΦΕΚ 448 Β) υπουργικής απόφασης. 

Άρθρο 33 

Με προεδρικό διάταγμα, που εκδίδεται ύστερα από 
πρόταση του Υπουργού Ανάπτυξης, κωδικοποιούνται 
σε ενιαίο κείμενο οι διατάξεις της κείμενης νομοθεσί¬ 
ας για τη λειτουργία των λαϊκών αγορών, όπως αυτές 
τροποποιήθηκαν, συμπληρώθηκαν και ισχύουν, καθώς 
και κάθε άλλη συναφής διάταξη, η οποία τροποποιεί ή 
συμπληρώνει τις ανωτέρω διατάξεις. 

Κατά την ανωτέρω κωδικοποίηση επιτρέπεται, χωρίς 
αλλοίωση της έννοιας των διατάξεων που ισχύουν, η νέα 
διάρθρωση του νομοθετικού υλικού, όπως η διάσπαση 
ή συγχώνευση άρθρων ή προσθήκη νέων και η νέα γε¬ 
νικώς κατάστρωση αυτού, η απάλειψη των διατάξεων 
που έχουν ρητώς ή σιωπηρώς καταργηθεί, καθώς και 
των μεταβατικών διατάξεων, η διόρθωση φράσεων που 
περιέχουν κανόνες που έχουν καταργηθεί, η διενέργεια 
διορθώσεων και προσαρμογών στη φραστική διατύπω¬ 
ση και η διενέργεια των αναγκαίων προσαρμογών εν 
όψει της ισχύουσας νομοθεσίας. 

Αρθρο 34 

1. Το πρώτο εδάφιο της παραγράφου 2 του άρθρου 
17 του ν. 1023/1980 (ΦΕΚ 47 Α), όπως έχει τροποποιηθεί 
και ισχύει, αντικαθίσταται ως εξής: 

«2. Οι επαγγελματίες πωλητές των λαϊκών αγορών 
υποχρεούνται στην καταβολή του ημερήσιου δικαιώ¬ 
ματος που ορίζεται στην προηγούμενη παράγραφο, 
το οποίο, για τους πωλητές λαϊκών αγορών χωρικής 
αρμοδιότητας του Οργανισμού Λαϊκών Αγορών Αθη¬ 
νών Πειραιώς, αντιστοιχεί σε είκοσι πέντε (25) ημέρες 
κάθε ημερολογιακού μήνα, και για τους πωλητές των 
λοιπών λαϊκών αγορών της χώρας, στον αριθμό των 

ημερών, που με βάση τη σχετική άδεια, δικαιούνται να 
δραστηριοποιούνται, ανεξαρτήτως της προσέλευσης 
τους στις λαϊκές αγορές.» 

2. Η παράγραφος 4 του άρθρου 17 του ν. 1023/1980, 
όπως έχει τροποποιηθεί και ισχύει, αντικαθίσταται ως 

εξής: 

«4. Με απόφαση του Υπουργού Ανάπτυξης καθορί¬ 
ζονται τα ποσοστά του εισπραττόμενου στις λαϊκές 
αγορές χωρικής αρμοδιότητας των Οργανισμών Λαϊκών 
Αγορών Αθηνών Πειραιώς και Θεσσαλονίκης ημερήσιου 
δικαιώματος, τα οποία διατίθενται στους Οργανισμούς 
Λαϊκών Αγορών Αθηνών Πειραιώς και Θεσσαλονίκης 
αντιστοίχως, στην Πανελλαδική Ομοσπονδία Συλλόγων 
Παραγωγών Αγροτικών Προϊόντων Λαϊκών Αγορών, στην 
Πανελλήνια Ομοσπονδία Σωματείων Πωλητών Λαϊκών 
Αγορών, στην Ομοσπονδία Συλλόγων Παραγωγών Λαϊ¬ 
κών Αγορών Κεντρικής Μακεδονίας και στην Ομοσπον¬ 
δία Σωματείων Επαγγελματιών Παραγωγών Πωλητών 
Λαϊκών Αγορών Μακεδονίας Θεσσαλίας Θράκης. 

Ο καθορισμός των ποσοστών του εισπραττόμενου 
στις Λαϊκές Αγορές της υπόλοιπης χώρας ημερήσιου 
δικαιώματος, τα οποία διατίθενται στις Νομαρχιακές 
Αυτοδιοικήσεις της υπόλοιπης χώρας όπου λειτουρ¬ 
γούν λαϊκές αγορές, και στις Ομοσπονδίες, Συλλόγους 
ή Σωματεία επαγγελματιών πωλητών και παραγωγώ- 
νπωλητών αγροτικών προϊόντων Λαϊκών Αγορών γίνε¬ 
ται με απόφαση του Γενικού Γραμματέα της οικείας 
Περιφέρειας. 

Το κατά τα προηγούμενα εδάφια της παρούσας πα¬ 
ραγράφου διατιθέμενο αποδιδόμενο ποσό μπορεί να 
αξιοποιείται για τον εκσυγχρονισμό, τη βελτίωση της 
λειτουργίας και προβολή λαϊκών αγορών, καθώς και 
για την κάλυψη μέρους των λειτουργικών αναγκών των 
φορέων προς τους οποίους αποδίδεται. Οι όροι, οι προ¬ 
ϋποθέσεις και η διαδικασία αξιοποίησης του ποσού από 
τους φορείς αυτούς και κάθε σχετική λεπτομέρεια, κα¬ 
θορίζονται με απόφαση του Υπουργού Ανάπτυξης.» 

3. Η διάταξη της παραγράφου 3 του άρθρου 43 του 
ν. 3734/2009 (ΦΕΚ 8 Α) καταργείται. 

Άρθρο 35 

1. Στους νομούς όπου λειτουργούν Κεντρικές Αγορές 
κατά το άρθρο 6 του ν. 3475/1955 (ΦΕΚ 353 Α), η προς 
το λιανικό εμπόριο χονδρική πώληση νωπών προϊόντων 
ζωικής προέλευσης (πλην πουλερικών, κονίκλων και θη¬ 
ραμάτων), τυποποιημένων ή μη, διενεργείται αποκλει¬ 
στικά μέσα από τις Αγορές αυτές. 

2. Κατ’ εξαίρεση, επιτρέπεται η προς το λιανικό εμπό¬ 
ριο χονδρική πώληση προϊόντων ζωικής προέλευσης 
εκτός των Κεντρικών Αγορών από: 

α) επιχειρήσεις κοπής, τεμαχισμού, επεξεργασίας, τυ¬ 
ποποίησης, συσκευασίας και χονδρικής πώλησης προϊ¬ 
όντων ζωικής προέλευσης που, κατά την έναρξη ισχύος 
του παρόντος άρθρου, λειτουργούν είτε αυτοτελώς είτε 
εντός εγκεκριμένων και νομίμως λειτουργούντων βιο¬ 
μηχανικών σφαγείων, 

β) αυτοτελή τμήματα που λειτουργούν, κατά την έναρ¬ 
ξη ισχύος του παρόντος άρθρου, σε διακεκριμένους 
χώρους εντός Υπεραγορών, μεικτών καταστημάτων και 
αποθηκών χονδρικής πώλησης και ασκούν χονδρική πώ¬ 
ληση προϊόντων ζωικής προέλευσης. 

Για να ασκούν οι υπό το προαναφερθέν σημείο α’ επι¬ 
χειρήσεις νομίμως χονδρική πώληση προϊόντων ζωικής 
προέλευσης εκτός των Κεντρικών Αγορών, πρέπει να 
πληρούν σωρευτικά τις ακόλουθες προϋποθέσεις: 


(ί) Να διατηρούν κατάστημα (έδρα) χονδρικής πώλη¬ 
σης προϊόντων ζωικής προέλευσης εντός της Κεντρικής 
Αγοράς που λειτουργεί στο νομό όπου δραστηριοποι¬ 
είται η επιχείρηση, και η εμπορική δραστηριότητα τους 
εκτός Κεντρικής Αγοράς να λαμβάνει χώρα σε υποκα¬ 
τάστημα. Ειδικά οι επιχειρήσεις που, αν και υπέβαλαν 
αίτηση για μίσθωση χώρου εντός των Κεντρικών Αγο¬ 
ρών και λόγω έλλειψης, που αποδεικνύεται με σχετικό 
έγγραφο από το αρμόδιο όργανο διοίκησης της οικείας 
Κεντρικής Αγοράς, δεν τους διατέθηκε τέτοιος χώρος, 
δύνανται να διατηρήσουν την κύρια εγκατάσταση τους 
για χονδρική πώληση, έως ότου τους χορηγηθεί κατά¬ 
στημα στην οικεία Κεντρική Αγορά. 

(ϋ) Να διαθέτουν άδεια ίδρυσης/εγκατάστασης και 
λειτουργίας καταστημάτων ή επιχειρήσεων υγειονομι¬ 
κού ενδιαφέροντος που εκδίδεται από τον οικείο Δήμο 
ή Κοινότητα, πιστοποίηση συστημάτων διαχείρισης 
ποιότητας και διαχείρισης ασφάλειας τροφίμων (130, 
ΗΑΘΘΡ), καθώς και οποιαδήποτε άλλη άδεια απαιτείται 
σύμφωνα με τις διατάξεις της κείμενης νομοθεσίας. 
Πάντως ανεξάρτητα από κάθε άλλη άδεια που απαι¬ 
τείται βάσει ειδικών διατάξεων, οι εγκαταστάσεις των 
επιχειρήσεων τροφίμων ζωικής προέλευσης (σφαγείων, 
τεμαχισμού και τυποποίησης κρέατος, παρασκευασμά¬ 
των κρέατος, ψύξης κατάψυξης κρέατος, καθετοποι- 
ημένων μονάδων κρέατος) πρέπει να κατέχουν άδεια 
ίδρυσης και λειτουργίας, καθώς και αριθμό έγκρισης 
εγκατάστασης σε όσες περιπτώσεις απαιτείται έγκριση, 
που χορηγείται από την Κτηνιατρική Αρχή της οικείας 
Νομαρχιακής Αυτοδιοίκησης. 

(ίϋ) Να έχουν λάβει άδεια έναρξης επιτηδεύματος από 
την αρμόδια Δημόσια Οικονομική Υπηρεσία (Δ.Ο.Υ.). 

(ίν) Να διενεργούν χονδρική πώληση προς λιανοπωλη¬ 
τές προϊόντων ζωικής προέλευσης εντός του ωραρίου 
που ισχύει εντός των Κεντρικών Αγορών. 

Γ ια τις υπό το προαναφερθέν σημείο α’ επιχειρήσεις 
που έχουν την έδρα τους σε απόσταση μεγαλύτερη των 
δύο (2) χιλιομέτρων από την Κεντρική Αγορά που λει¬ 
τουργεί στο νομό όπου δραστηριοποιείται η επιχείρηση 
και για τις υπό το προαναφερθέν σημείο β επιχειρήσεις 
πρέπει να πληρούνται σωρευτικά οι υπό τα στοιχεία ϋ, 
ίϋ, ίν προαναφερθείσες προϋποθέσεις. 

Η, υπό τις ως άνω προϋποθέσεις, λειτουργία εκτός των 
Κεντρικών Αγορών εγκρίνεται με απόφαση του Υπουρ¬ 
γού Ανάπτυξης. Ανάκληση της είναι δυνατή, εάν για 
οποιονδήποτε λόγο μεταβληθούν ή παύσουν να ισχύουν 
οι όροι και προϋποθέσεις, υπό τις οποίες χορηγήθηκε. 

Εντός προθεσμίας σαράντα πέντε (45) ημερών από 
την έναρξη ισχύος του παρόντος, οι ενδιαφερόμενοι 
έχουν υποχρέωση, προκειμένου να λάβουν έγκριση 
λειτουργίας, να υποβάλουν αίτηση με τα απαιτούμενα 
δικαιολογητικά προς τη Διεύθυνση Τροφίμων και Ποτών 
της Γενικής Γραμματείας Εμπορίου του Υπουργείου 
Ανάπτυξης. 

Με απόφαση του Υπουργού Ανάπτυξης δύνανται να 
καθορίζονται ειδικότερα θέματα και αναγκαίες λεπτομέ¬ 
ρειες, τυχόν ειδικές προϋποθέσεις, αλλά και πρόσθετα 
δικαιολογητικά που πρέπει να προσκομίζουν οι επιχει¬ 
ρήσεις και τα εντός Υπεραγορών αυτοτελή τμήματα, 
προκειμένου να ασκούν νομίμως χονδρική πώληση 
προϊόντων ζωικής προέλευσης εκτός των Κεντρικών 
Αγορών. 

3. Το πρώτο εδάφιο της παραγράφου 5 του άρθρου 
6του ν. 3475/1955 (ΦΕΚ 353’Α’ ), όπως ισχύει σήμερα, 
αντικαθίσταται ως εξής: 

«Οι διατάξεις της παραγράφου 4 του παρόντος άρθρου 
εφαρμόζονται και για τα νωπά κρέατα, τυποποιημένα ή 
μη, πλην πουλερικών, κονίκλων και θηραμάτων.» 

4. Για τους παραβάτες του παρόντος άρθρου εφαρ¬ 
μόζονται αναλόγως οι διατάξεις της παραγράφου 8 
του άρθρου 6 του ν. 3475/1955 (ΦΕΚ 353 Α), όπως ισχύει 
σήμερα, και της υπ’ αριθ. Α24967/4.12.2007 απόφασης 
του Υφυπουργού Ανάπτυξης (ΦΕΚ 2400 Β). 

Αρθρο 36 

Μεταβολές στο π.δ. 186/1992 Κ.Β.Σ. 

1. Το δεύτερο εδάφιο της παραγράφου 1 του άρθρου 
10 του Κ.Β.Σ. (π.δ. 186/1992 ΦΕΚ 84 Α) αντικαθίσταται 
ως εξής: 

«Στο βιβλίο ή δελτίο καταχωρούνται με την παραλαβή 
των αγαθών η χρονολογία της παραλαβής, το ονοματε¬ 
πώνυμο ή η επωνυμία, το επάγγελμα και η διεύθυνση του 
αποστολέα, το είδος και η ποσότητα των αγαθών που 
παραλαμβάνονται, ο σκοπός της παραλαβής, καθώς και 
η τιμή μονάδος επί παραλαβής νωπών οπωρολαχανικών 
από πρόσωπο που παράγει τα αγροτικά αυτά προϊόντα, 
με σκοπό την αγορά ή επί παραλαβής αυτών από το ως 
άνω πρόσωπο με σκοπό την πώληση για λογαριασμό 
του, η τιμή η οποία θα επιτυγχανόταν σε περίπτωση 
αγοράς αυτών κατά την ημέρα της παραλαβής τους 
από τον εντολέα και η συνολική αξία τους.» 

2. Το τρίτο εδάφιο της περίπτωσης στ’ της παρα¬ 
γράφου 5 του άρθρου 11 του Κ. Β. Σ. (π.δ. 186/1992 ΦΕΚ 
84 

Α) αντικαθίσταται ως εξής: 

«Η τιμή μονάδος αναγράφεται επί παράδοσης ή απο¬ 
στολής νωπών οπωρολαχανικών από πρόσωπο που πα¬ 
ράγει τα αγροτικά αυτά προϊόντα, με σκοπό την αγορά 
ή την πώληση και επί αποστολής ή παράδοσης των 
αγαθών αυτών από το ως άνω πρόσωπο με σκοπό την 
πώληση για λογαριασμό του, η. τιμή η οποία θα επιτυγ¬ 
χανόταν σε περίπτωση αγοράς αυτών κατά την ημέρα 
της παραλαβής τους από τον εντολέα και η συνολική 
αξία τους.» 

3. Το προτελευταίο εδάφιο της παραγράφου 2 του 
άρθρου 18 του Κ.Β.Σ. (π.δ. 186/1992 ΦΕΚ 84 Α) αντικα¬ 
θίσταται ως εξής: 

«Με δίγραμμη επιταγή ή με κατάθεση σε τραπεζικό 
λογαριασμό αποκλειστικά και μόνο εξοφλούνται επίσης 
μερικά ή ολικά και τα φορολογικά στοιχεία αξίας 1.000 
ευρώ και άνω, που αφορούν αγορές νωπών οπωρολα¬ 
χανικών από πρόσωπο που παράγει τα αγροτικά αυτά 
προϊόντα, καθώς επίσης και το ποσό που αποδίδεται 
από τον αντιπρόσωπο στον εντολέα, επίσης πρόσωπο 
που παράγει τα ως άνω αγροτικά προϊόντα, για τις 
διενεργηθείσες πωλήσεις των προϊόντων αυτών για 
λογαριασμό του, με βάση την εκκαθάριση της παρ. 7 
του άρθρου 12 του Κώδικα αυτού μετά την αφαίρεση 
της δικαιούμενης προμήθειας.» 

Αρθρο 37 

Η διάταξη της παραγράφου 2 του άρθρου 7 του 
ν. 2955/2001 (ΦΕΚ 256 Α) καταργείται. 

Αρθρο 38 

Μεταβατικές και τελικές διατάξεις 

1. Γνωστοποιήσεις οι οποίες έχουν γίνει σύμφωνα με 
τα άρθρα 4α και 21 του ν. 703/1977, πριν από τη θέση 
σε ισχύ του παρόντος, υπάγονται στις ρυθμίσεις του 
παρόντος νόμου. 


2. Γνωστοποιήσεις οι οποίες έχουν γίνει σύμφωνα με 
το άρθρο 4β του ν. 703/1977, πριν από τη θέση σε ισχύ 
του παρόντος νόμου, δεν υπάγονται στις διατάξεις του 
παρόντος νόμου. 

3. Για υποθέσεις που εκκρεμούν ενώπιον της Επιτρο¬ 
πής Ανταγωνισμού, κατά τη θέση σε ισχύ του παρόντος 
νόμου, το άρθρο 2α του ν. 703/1977 εφαρμόζεται ως είχε 
προ της καταργήσεως του. 

4. Με την επιφύλαξη της προηγούμενης παραγρά¬ 
φου του παρόντος άρθρου, μετά τη θέση σε ισχύ του 
παρόντος, κάθε άλλη υπόθεση που εκκρεμεί στην Επι¬ 
τροπή Ανταγωνισμού και για την οποία δεν έχει εκδο- 
θεί απόφαση από αυτή διέπεται από τις διατάξεις του 
παρόντος νόμου. 

5. Για την πρώτη διαδικασία διορισμού των μελών 
της Επιτροπής Ανταγωνισμού μετά τη θέση σε ισχύ 
του παρόντος νόμου, η θητεία των τακτικών μελών τα 
οποία δεν είναι πλήρους και αποκλειστικής απασχόλη¬ 
σης, καθώς και των αναπληρωματικών μελών, ορίζεται 
τετραετής. 

6. Μετά τη θέση σε ισχύ του παρόντος νόμου, οι 
αποσπασμένοι στη Γενική Διεύθυνση Ανταγωνισμού 
υπάλληλοι, ύστερα από αίτηση τους και γνώμη του 
Υπηρεσιακού Συμβουλίου, δύναται να μετατάσσονται, 
σε αντίστοιχες με τα προσόντα τους κενές οργανικές 
θέσεις, στην Επιτροπή Ανταγωνισμού. 

Αρθρο 39 

1. Οι διατάξεις του παρόντος νόμου τίθενται σε ισχύ 
μετά πάροδο τριάντα (30) ημερών από τη δημοσίευση 
του στην Εφημερίδα της Κυβερνήσεως, εξαιρουμένων 
των διατάξεων των άρθρων 31 έως και 38, οι οποίες τί¬ 
θενται σε ισχύ από τη δημοσίευση του παρόντος νόμου 
στην Εφημερίδα της Κυβερνήσεως. 

2. Διατάξεις που έρχονται σε αντίθεση με τον παρόντα 
νόμο παύουν να ισχύουν από τη θέση σε ισχύ αυτού. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Λευκάδα, 6 Αυγούστου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΙΩΑΝΝΗΣ ΠΑΠΑΘΑΝΑΣΙΟΥ 

ΑΝΑΠΤΥΞΗΣ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ ΔΙΚΑΙΟΣΥΝΗΣ 

ΣΩΤΗΡΙΟΣ ΧΑΤΖΗΓΑΚΗΣ ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΥΡΙΠΙΔΗΣ ΣΤΥΛΙΑΝΙΔΗΣ 

Θεωρήθηκε και τέθηκε η Μεγάλη Σφραγίδα του 
Κράτους. 

Αθήνα, 7 Αυγούστου 2009 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ://νννννν.θΐ.οΐΓ - θ-γϊ13ϊΙ: ννθ6ηΊ35ΐθΐ·.θΐ@θ1.0Γ 

* Ο 100 13707 080900 16* 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'-Ι- Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 




































